pythainlp/thai-wiki-dataset-v4 huggingface dataset:
หวังอันฉือ

หวังอันฉือ (เกิด: พ.ศ. 1564; ตาย: วันที่ 6 เดือน 4 ปีหยวนโหยวที่ 1 ตรงกับวันที่ 21 พฤษภาคม พ.ศ. 1629 ตามปฏิทินสุริยคติ) เป็นข้าราชการชาวจีนในประวัติศาสตร์ มีบทบาทเป็นนักเศรษฐศาสตร์ นักปฏิรูป อัครมหาเสนาบดีซึ่งตรงกับตำแหน่ง "อัครมหาเสนาบดี" ในปัจจุบัน และกวีสมัยราชวงศ์ซ่งเหนือ
หวังอันฉือมีผลงานโดดเด่นในด้านการปฏิรูปเศรษฐกิจ เขาเล็งเห็นความล้าหลังของสังคมและเป็นผู้นำการปฏิรูปทางเศรษฐกิจสังคม ส่งผลให้การใช้จ่ายของประชาชนคล่องตัว ทำลายการผูกขาดทางการค้า และสร้างระเบียบทางการปกครองและสวัสดิการสังคมรูปแบบใหม่ หวังอันฉือยังปรับปรุงระบบการสอบคัดเลือกบุคคลเข้ารับราชการ โดยขัดขวางคติเห็นแก่ญาติและระบบอุปถัมภ์อันฝังรากลึกในมาแต่เดิม การปฏิรูปของหวังอันฉือไม่เป็นที่พึงใจของกลุ่มอนุรักษนิยมอันนำโดยรัฐมนตรีซือหม่ากวงอย่างยิ่ง นอกจากนี้ สมเด็จพระจักรพรรดิเหรินจงซึ่งมีพระราชอัธยาศัยใฝ่พระราชหฤทัยไปทางซือหม่ากวงก็ไม่โปรดด้วย ทำให้การปฏิรูปดำเนินการและประสบความสำเร็จในช่วงสั้น ๆ เท่านั้น
อัครมหาเสนาบดีหวังมีชีวิตอยู่ในช่วงก่อนกรุงสุโขทัยเมื่อเทียบกันแล้ว
ภูมิหลัง.
หวังอันฉือนั้นถือกำเนิดในครอบครัวบัณฑิตหลวงทางภาคใต้ของจีน และใน พ.ศ. 1585 ผ่านการสอบคัดเลือกบุคคลเข้ารับราชการได้คะแนนเป็นอันดับสี่ โดยหลังจากสอบผ่านยี่สิบปีแรกได้รับราชการส่วนภูมิภาค ณ มณฑลต่าง ๆ บริเวณน้ำแยงซี ในช่วงนี้หวังอันฉือได้พัฒนาตนและเก็บเกี่ยวประสบการณ์ในการบริหารราชการส่วนภูมิภาคจนปรากฏผลงานโดดเด่น และส่งผลให้เขาเล็งเห็นหนทางแก้ไขสภาพปัญหาของบ้านเมืองที่นับวันยิ่งเสื่อมทรามลงยากจะแก้ไข ปัญหาหลักที่ราชวงศ์ซ่งประสบในครั้งนั้น ได้แก่ การเลี่ยงภาษีของเจ้าของที่ดินอันส่งผลให้ชาวไร่ชาวนาต้องรับภาระแห่งหนี้หนักหน่วงขึ้น ประกอบกับปัญหางบประมาณแผ่นดินขาดดุล และภาวะเงินเฟ้ออย่างกว้างขวาง ยังให้หวังอันฉือซึ่งเป็นคนหัวก้าวหน้าเป็นที่ต้องการของสมเด็จพระจักรพรรดิเจินจงอย่างยิ่ง
ซอมบี้ที่รัก

ซอมบี้ที่รัก  เป็นภาพยนตร์อเมริกันแนวโรแมนติกอาถรรพณ์ ค.ศ. 2013 ภาพยนตร์ตลกซอมบี้นี้อิงจากนวนิยายชื่ออังกฤษเดียวกันของไอแซค มาเรียน ที่ได้รับความนิยมใน ค.ศ. 2011 กำกับและเขียนบทโดยโจนาธาน เลอวีน นำแสดงโดยนิโคลัส ฮอลท์ และเทเรซา พาล์มเมอร์
ภาพยนตร์ชุดนี้เน้นไปที่การพัฒนาความสัมพันธ์ระหว่างหญิงสาวชื่อจูลี่ และซอมบี้ที่มีชื่อว่า "อาร์" แล้วในที่สุดความรักของพวกเขาก็ได้รับการก่อตัวขึ้น ภาพยนตร์ชุดนี้จัดได้ว่าหายากที่จะแสดงให้เห็นถึงความเป็นมนุษย์ในตัวละครที่เป็นซอมบี้ และยังเป็นเรื่องที่ไม่ธรรมดาเนื่องด้วยเป็นการเล่าเรื่องราวจากมุมมองของฝ่ายซอมบี้
เนื้อเรื่องย่อ.
หนุ่มน้อยชื่อ R ต้องกลายเป็นซอมบี้ทั้งที่ยังไม่เคยมีแฟนมาก่อน มีอยู่วันหนึ่งเขาได้ความทรงจำของความรักจากเหยื่อสาวคนนึ่ง และได้ตกหลุมรัก มนุษย์สาวสวยที่ชื่อ จูลี่ ถึงแม้ว่าหัวใจของ R จะหยุดเต้นไปแล้ว แต่วินาทีแรกที่เขาได้เห็นหน้า จูลี่ มันทำให้ R รู้สึกถึง เหตุผลของการอยากมีชีวิตขึ้นมาเป็นครั้งแรกนับตั้งแต่เขาได้ตายไป
การสร้าง.
นักแสดงนิโคลัส ฮอลท์ รับบทเป็นซอมบี้ที่มีชื่อว่าอาร์ ซึ่งถือเป็นบทเด่นในภาพยนตร์ เขียนบทและกำกับโดยโจนาธาน เลอวีน ภาพยนตร์ชุดนี้ยังมีนักแสดงนำอย่างเทเรซา พาล์มเมอร์ ในบทของจูลี่ กรีจีโอ, ร็อบ คอร์ดดี ในบทของเอ็ม และจอห์น มัลโควิช ในบทของนายพันกรีจีโอ รวมถึงเดฟ ฟรังโก, อนาลีห์ ทิปตัน และโครี ฮาร์ดริคท์ ที่ได้ปรากฏตัวในภาพยนตร์ชุดนี้
การเปิดตัว.
"ซอมบี้ที่รัก" ได้รับการเปิดตัว ณ วันที่ 31 มกราคม ค.ศ. 2013 ที่ฟิลิปปินส์, กรีซ และรัสเซีย รวมถึงได้เปิดตัวในวันที่ 1 กุมภาพันธ์ ค.ศ. 2013 ในสหรัฐอเมริกา, วันที่ 7 กุมภาพันธ์ ค.ศ. 2013 ในอิตาลี และวันที่ 8 กุมภาพันธ์ ค.ศ. 2013 ที่สหราชอาณาจักร ทั้งนี้ "ซอมบี้ที่รัก" ได้รับการเปิดตัวในหลายประเทศช่วง 31 มกราคม ถึง 11 เมษายน ค.ศ. 2013 
การตอบรับ.
ภาพยนตร์ชุดนี้ได้รับการกล่าวถึงในเชิงบวกจากนักวิจารณ์ โดยได้รับค่า 78% ซึ่งอยู่ในระดับ "สด" ตามเกณฑ์ของเว็บไซต์รอทเทนโทเมโตโดยอิงจาก 93 ความเห็น ด้วยมติเอกฉันท์ที่ระบุว่า "แม้ภาพยนตร์ชุดนี้อาจจะไม่ได้ใช้ประโยชน์จากการเล่นสำนวนโวหารได้อย่างเต็มที่ เนื่องด้วยสภาพของเนื้อเรื่อง หากแต่ "ซอมบี้ที่รัก" ยังคงมีความน่ารัก โดยมีการแสดงที่ถือว่าค่อนข้างดีสำหรับบทของตัวเอก" และในช่วงวันหยุดสุดสัปดาห์ของการเปิดตัว ภาพยนตร์ชุดนี้สามารถทำรายรับที่ 20.4 ล้านดอลลาร์สหรัฐ
รางวัล.
"ซอมบี้ที่รัก" ได้รับรางวัลทีนช้อยส์อะวอร์ด (Teen Choice Awards) สาขา Choice Movie Breakout ประจำปี ค.ศ. 2013
คาร์บอนซับออกไซด์

คาร์บอนซับออกไซด์ หรือ ไตรคาร์บอนซับออกไซด์ คือปริมาณออกไซด์ของคาร์บอนที่มีอยู่ในสูตรเคมี C3O2 หรือ O=C=C=C=O ซึ่งมีพันธะคู่ต่อเนื่องสี่พันธะจึงเรียกว่า คูมูเลน เป็นหนึ่งในสมาชิกที่มีเสถียรภาพในชุดของโมเลกุลสายตรงออกโซคาร์บอน O=C"n"=O ซึ่งรวมถึง คาร์บอนไดออกไซด์ (CO2) และเพนตาคาร์บอนไดออกไซด์ (C5O2)
สารเคมีนี้ถูกค้นพบใน ค.ศ. 1873 โดยเบนจามิน โบรดี โดยการควบคุมโมเลกุลคาร์บอนมอนอกไซด์ผ่านกระแสไฟฟ้า เขาอ้างว่าผลิตภัณฑ์ที่ได้เป็นส่วนหนึ่งของชุดโมเลกุลออกไซด์คาร์บอน ที่มีสูตร C"x"+1O"x" อย่างเช่น C2O, C3O2, C4O3, C5O4, ... และมีการระบุผลิตภัณฑ์สองโมเลกุลคือ C4O3 และ C5O4 อย่างไรก็ตามมีเพียง C3O2 ที่เป็นที่รู้จัก ในปี 1891 มาร์แซลแลง แบร์เตอโล ตั้งข้อสังเกตว่าการให้ความร้อนคาร์บอนมอนอกไซด์บริสุทธิ์ที่ประมาณ 550 °C สร้างแก๊สคาร์บอนไดออกไซด์จำนวนน้อยแต่ไม่มีร่องรอยของคาร์บอน สันนิษฐานว่าออกไซด์ที่อุดมด้วยคาร์บอนถูกสร้างขึ้นแทน ซึ่งเขาเรียกว่า "ซับ-ออกไซด์" เขาสันนิษฐานว่ามันเป็นผลิตภัณฑ์เดียวกับที่ได้จากการปล่อยประจุไฟฟ้าและเสนอว่าสูตรคือ C2O ในภายหลัง อ็อทโท ดีลส์ ระบุชื่อที่เป็นแบบสารประกอบอินทรีย์คือ ไดคาร์บอนิลมีเทน และไดออกซัลลีน
โดยทั่วไปจะถูกอธิบายว่า เป็นของเหลวที่เป็นน้ำมันหรือแก๊สที่อุณหภูมิห้อง และมีกลิ่นที่ระคายเคืองอย่างยิ่ง
แมงกานีสไดออกไซด์

แมงกานีสไดออกไซด์ เป็นสารประกอบอนินทรีย์กับสูตร #เปลี่ยนทาง 
ซึ่งเป็นของแข็งสีดำหรือสีน้ำตาลเกิดขึ้นตามธรรมชาติเป็นแร่ไฟโรลูไซต์ ซึ่งเป็นแร่หลักของแมงกานีสและส่วนประกอบของก้อนแมงกานีส การใช้ที่สำคัญสำหรับ MnO2 เป็นเซลล์แบตเตอรี่แห้ง เช่น แบตเตอรี่อัลคาไลน์ และแบตเตอรี่สังกะสีคาร์บอน #เปลี่ยนทาง 
นอกจากนี้ยังใช้เป็นสีและเป็นปูชนียบุคคลที่สารแมงกานีสอื่น ๆ เช่น #เปลี่ยนทาง 
มันถูกใช้เป็นสารอินทรีย์สังเคราะห์ ตัวอย่างเช่น ออกซิเดชันของแอลกอฮอล์ออลลีลิค
ฐานบินตาคลี

ฐานบินตาคลี  หรือ ท่าอากาศยานตาคลี หรือ ท่าอากาศยานทหารกองบิน 4 ตั้งอยู่ที่ อำเภอตาคลี จังหวัดนครสวรรค์ อยู่ห่างจากอำเภอเมืองนครสวรรค์ 70 กิโลเมตร และอยู่ห่างจากกรุงเทพมหานครตามถนนพหลโยธิน 180 กิโลเมตร เป็นฐานที่ตั้งของกองบิน 4 กองทัพอากาศไทย 
สนามบินแห่งนี้สร้างขึ้นในช่วงสงครามโลกครั้งที่ 2 ในปี พ.ศ. 2486 โดยกองทัพญี่ปุ่น และอยู่ในความดูแลของกองทัพอากาศไทยตั้งแต่หลังสงคราม ได้ย้ายกองบินน้อยที่ 4 จากจังหวัดลพบุรีมาอยู่ที่นี่ และเปลี่ยนชื่อเป็น กองบินที่ 4
ในช่วงสงครามเวียดนาม กองทัพอากาศสหรัฐอเมริกา ได้ใช้สนามบินแห่งนี้เป็นฐานบินร่วมกับสนามบินอื่นๆ เช่นที่ สนามบินอุดรธานี, สนามบินอุบลราชธานี, สนามบินนครราชสีมา, สนามบินอู่ตะเภา
ประวัติ.
เมื่อ พ.ศ. 2484 ทหารญี่ปุ่นได้มาตั้งฐานทัพอยู่บริเวณใกล้หมู่บ้านหนองสีนวล ตำบลตาคลี อำเภอตาคลี จังหวัดนครสวรรค์ และขอให้พื้นที่สนามบินของไทย ซึ่งกองทัพอากาศไทยได้เลือกสนามบินตาคลีเป็นฐานให้ญี่ปุ่นตั้งกองบิน โดยเมื่อวันที่ 12 พฤศจิกายน พ.ศ. 2486 ได้เริ่มลงมือสร้างสนามบินตาคลีในพื้นที่ด้านทิศตะวันตกของเขาตาคลี บริเวณหมู่บ้านดงพลับ ซึ่งทหารญี่ปุ่นเป็นผู้ออกแบบ โดยไทยได้ทำข้อตกลงเรื่องการใช้สนามบินกับกองทัพญี่ปุ่นและจ้างแรงงานไทยลงมือตัดต้นไม้ใหญ่จำนวนมาก พร้อมทั้งได้ดำเนินการปรับพื้นที่เพื่อสร้างสนามบิน 2 เส้นทางวิ่งขึ้น-ลง หอบังคับการบิน ลานจอด เส้นทางขับเคลื่อน TAXI โรงเก็บซ่อมเครื่องบิน คลังอาวุธ คลังน้ำมัน และคลังเก็บอุปกรณ์เครื่องมือเครื่องใช้อื่น ๆ และสร้างเสร็จในปี 2487
ในปี 2488 สงครามโลกครั้งที่สอง สิ้นสุดลง สนามบินตาคลีจึงอยู่ในความครอบครองของกองทัพอากาศไทย จนในปี 2496 กองทัพอากาศได้ย้ายกองบิน 4 มาตั้งที่สนามบินตาคลีแห่งนี้
มั่วลี่ฮัว

มั่วลี่ฮัว ('เจ้าดอกมะลิ') เป็นเพลงลูกทุ่งจีนซึ่งได้รับความนิยม เพลงนี้มีอายุย้อนหลังไปราวคริสต์ศตวรรษที่ 18 ภายหลังจึงได้รับการสร้างสรรค์ในหลาย ๆ รูปแบบ จนเป็นที่นิยมทั้งในและนอกประเทศจีน
เพลงนี้ยังได้รับการใช้ในงานสำคัญหลายงาน เช่น โอลิมปิกฤดูร้อน 2547 โอลิมปิกฤดูร้อน 2551 พิธีเปิดเซี่ยงไฮ้เอกซ์โป 2553 รวมถึงในการปฏิวัติดอกมะลิเมื่อปี 2554 ซึ่งเพลงนี้ถูกรัฐบาลจีนปิดกั้นมิให้เผยแพร่ด้วย
ประวัติ.
เพลงนี้แต่งขึ้นในรัชกาลพระเจ้าเฉียนหลงแห่งราชวงศ์ชิง และมีฉบับท้องถิ่นอีกหลายฉบับ
ฉบับซึ่งเป็นที่รู้จักกันมากที่สุด มีสองฉบับ คือ ฉบับของมณฑลเจ้อเจียง กับฉบับของมณฑลเจียงซู ซึ่งมีเนื้อร้องและทำนองต่างกัน ฉบับหนึ่งพรรณนาถึงธรรมเนียมการมอบดอกมะลิ ซึ่งปฏิบัติกันในภูมิภาคแยงซีของประเทศจีน อีกฉบับซึ่งมีความยาวยิ่งกว่าพรรณนาถึงความปรารถนาที่จะเด็ดดอกมะลิมาเชยชม
เพลงนี้แต่ก่อนใช้เล่นกับกระดึงเปียนจง และในสมัยใหม่มักใช้เล่นกับระฆังหยก เดิมทีตัวเพลงเขียนด้วยโน้ตห้าระดับซึ่งพัฒนาขึ้นในประเทศจีน ส่วนทำนองนั้นเป็นอย่างสั้นหรือที่เรียกว่า "เสี่ยวเตี้ยว" (小調, "xiǎodiào") ซึ่งนิยมกันในแถบชนบทจีน เซอร์จอห์น แบร์โรว (John Barrow) ราชทูตอังกฤษ บันทึกไว้ว่า ทำนองเพลงมั่วลี่ฮัวนี้น่าจะเป็นทำนองหนึ่งซึ่งได้รับความนิยมมากที่สุดในประเทศจีน
เพลงนี้เป็นหนึ่งในบรรดาเพลงลูกทุ่งจีนซึ่งได้รับความนิยมมากมายภายนอกประเทศจีน ใน พ.ศ. 2493 ข้าหลวงจีนในยุโรปใช้เพลงนี้เป็นเพลงชาติจีนชั่วคราว ต่อมาใน พ.ศ. 2469 จีอาโกโม ปุชชีนี (Giacomo Puccini) ใช้เพลงนี้ในอุปรากรเรื่อง "ตูรันโดต (Turandot) " ของเขาในช่วงที่ว่าด้วย 'ความรุ่งเรืองแห่งตูรันโดต' เพลงจึงได้กลายเป็นที่นิยมในหมู่ชาวตะวันตก เพลงนี้ยังปรากฏในภาพยนตร์ฮอลลีวูดเรื่อง "เดอะกูดเอิร์ธ (The Good Earth) " เมื่อ พ.ศ. 2477 ทั้งยังได้รับการดัดแปลงโดยศิลปินหลายคนทั่วโลก รวมถึง เคนนี จี (Kenny G)
ใน พ.ศ. 2525 ยูเนสโกขึ้นทะเบียนเพลงนี้ไว้ในรายการเพลงที่ควรฟัง ครั้นประเทศจีนได้กลับมาปกครองฮ่องกงและมาเก๊าอีกครั้งใน พ.ศ. 2540 และ พ.ศ. 2542 ตามลำดับ ก็ใช้เพลงนี้ในพิธีเฉลิมฉลองด้วย ประธานาธิบดีเจียง เจ๋อหมิน ซึ่งเป็นที่กล่าวขานกันว่าโปรดปรานเพลงนี้เป็นการส่วนตัว เป็นผู้ขอให้บรรเลงเพลงนี้ในพิธีส่งมอบเกาะฮ่องกงเอง อนึ่ง เพลงนี้ยังมักประโคมในที่ประชุมคณะกรรมการกลางพรรคคอมมิวนิสต์จีนด้วย
ในการปฏิวัติดอกมะลิเมื่อปี 2554 ผู้จัดการชุมนุมมเรียกร้องประชาธิปไตยในประเทศจีนได้เรียกร้องผู้ชุมนุให้เปิดฉบับหนึ่งของเพลงนี้ด้วยโทรศัพท์มือถือเพื่อเป็นสัญลักษณ์แห่งการต่อต้านรัฐบาล เพลงนี้จึงถูกขึ้นบัญชีเป็นวัตถุซึ่งไม่ผ่านการตรวจพิจารณาทางอินเทอร์เน็ต การค้นหาชื่อเพลงนี้ในอินเทอร์เน็ตยังถูกสะกัดกั้นด้วย แต่การตรวจพิจารณาครั้งนี้ไม่บรรลุเป้าหมายเท่าใดนัก เพราะเพลงมั่วลี่ฮัวเป็นที่แพร่หลายมาแต่เดิมอยู่แล้ว
คำร้อง.
ฉบับที่หนึ่ง.
คำร้องฉบับหนึ่งซึ่งเป็นที่นิยมมีดังนี้
ฉบับที่สอง.
คำร้องซึ่งเป็นที่นิยมอีกฉบับหนึ่งมีสามบทดังนี้
โนเกีย ลูเมีย 920

โนเกีย ลูเมีย 920  เป็นสมาร์ตโฟน ของโนเกีย โดยทำงานบนระบบปฏิบัติการวินโดวส์โฟน 8 โดยเปิดตัวเมื่อวันที่ 5 กันยายน พ.ศ. 2555 และได้ทำการขายครั้งแรกเมื่อวันที่ 2 พฤศจิกายน พ.ศ. 2555 โดยมีซีพียู 1.5 จิกะเฮิรตซ์ ดูอัล-คอร์ ของ ควอล์คอมม์ ไครต์ มีขนาดหน้าจอ 4.5 นิ้ว ไอพีเอส แอลซีดี และใช้กระจกกันรอยขีดข่วน กอริลากลาส 2 โดยมาพร้อมเทคโนโลยีใหม่ที่สามารถชาร์ตพลังงานแบตเตอรีแบบไร้สายได้ ส่วนกล้องมีความละเอยีด 8.7 ล้านพิกเซล ใช้เทคโนโลยีที่มีชื่อว่า โนเกีย เพียววิว ซึ่งจอนั้นสามารถสัมผัสในขณะที่สวมถุงมือได้ด้วย
โปรตีนเวย์

โปรตีนเวย์  คือ โปรตีนที่สกัดได้มาจากหางนมวัว โดยนมวัวที่คัดแยกจากกระบวนการทำเนยแข็งมาสกัดส่วนที่เป็นคาร์โบไฮเดรตและไขมัน ออกให้เหลือส่วนที่เป็นโปรตีนบริสุทธิ์ จากนั้นนำมาผ่านกระบวนการทำให้แห้งเพื่อให้อยู่ ในรูปผง โปรตีนเวย์ เป็นแหล่งโปรตีนที่มีความสมบูรณ์ซึ่งเป็นแหล่งรวมกรดอะมิโน (ที่เป็นหน่วยย่อยของโปรตีน) ที่ร่างกายสามารถย่อยได้ง่าย และดูดซึมไปใช้ได้อย่างรวดเร็ว
โฮโลโปรเซนเซฟาลี

โฮโลโปรเซนเซฟาลี (ย่อ: HPE) เป็นความผิดปกติของศีรษะซึ่งสมองส่วนหน้าของเอ็มบริโอไม่เจริญแยกเป็นสองซีก ตามปกติ สมองส่วนหน้าจะก่อตัวขึ้นและใบหน้าเริ่มเจริญในสัปดาห์ที่ห้าและหกของการตั้งครรภ์ สภาวะดังกล่าวยังเกิดในสปีชีส์อื่นด้วย เช่น แมว
สภาพดังกล่าวสามารถเป็นได้ทั้งไม่รุนแรงและรุนแรง ตามข้อมูลของสถาบันความผิดปกติทางประสาทวิทยาและสโตรคแห่งชาติ (NINDS) ในผู้ป่วยโฮโลโปรเซนเซฟาลีส่วนใหญ่ รูปพิการนั้นรุนแรงเสียจนทารกเสียชีวิตก่อนเกิด
เมื่อสมองส่วนหน้าของเอ็มบริโอไม่แบ่งไปสร้างซีกสมองใหญ่สองด้าน (ครึ่งซ้ายและขวาของสมอง) จะก่อให้เกิดความบกพร่องในการเจริญของใบหน้า ตลอดจนโครงสร้างและการทำหน้าที่ของสมอง 
ในกรณีที่รุนแรงน้อยกว่า ทารกจะเกิดมามีการเจริญของสมองปกติหรือใกล้เคียงปกติ และการผิดรูปของใบหน้าที่อาจกระทบตา จมูกและริมฝีปากบน
ไซโคลเปีย

ไซโคลเปีย  เป็นโฮโลโปรเซนเซฟาลีแบบที่หายาก และเป็นความผิดปกติแต่กำเนิดซึ่งมีลักษณะ คือ สมองส่วนหน้าของเอ็มบริโอไม่สามารถแบ่งเบ้าตาออกเป็นสองช่องได้อย่างเหมาะสม อุบัติการณ์อยู่ที่ 1 ใน 16,000 ในสัตว์ที่เกิด และ 1 ใน 250 ในเอ็มบริโอ และหนึ่งใน 2,500 ที่ลงเอยด้วยการแท้ง
กฎหมายระหว่างประเทศแผนกคดีเมือง

กฎหมายระหว่างประเทศแผนกคดีเมือง หรือ กฎหมายมหาชนระหว่างประเทศ  คือ กลุ่มกฎเกณฑ์ที่มีผลบังคับเป็นกฎหมายผูกพันรัฐในทางปฏิสัมพันธ์กับรัฐอื่น ปัจเจกบุคคล องค์การ และคณะบุคคลอื่น ครอบคลุมกิจกรรมหลายประเทศ เช่น ความสัมพันธ์ทางทูต การทำสงคราม การค้า สิทธิมนุษยชน และการใช้ทรัพยากรทางทะเลร่วมกัน ตรงข้ามกับกฎหมายระหว่างประเทศแผนกคดีบุคคล หรือกฎหมายเอกชนระหว่างประเทศ (private international law) ซึ่งว่าด้วยการระงับกรณีพิพาททางกฎหมายระหว่างปัจเจกบุคคลในระดับระหว่างประเทศ เช่น ระหว่างคู่กรณีจากสองประเทศที่มีระบบกฎหมายต่างกัน
จัน ดารา ปัจฉิมบท

จัน ดารา ปัจฉิมบท เป็นภาพยนตร์ไทยแนวอีโรติก ชีวิตปี 2556 นำแสดงโดยมาริโอ้ เมาเร่อ และบงกช คงมาลัย ภาพยนตร์เรื่องนี้เป็นภาคต่อของจัน ดารา ปฐมบท ที่เข้าฉายเมื่อปี 2555 ภาคนี้เข้าฉายเมื่อวันที่ 7 กุมภาพันธ์ พ.ศ. 2556 และจัดจำหน่ายโดยสหมงคลฟิล์ม อินเตอร์เนชั่นแนล
ไฟฟ์ดอลส์

ไฟฟ์ดอลส์  เป็นศิลปินเกิร์ลกรุปสัญชาติเกาหลีใต้ เดิมเคยชื่อวง โคเอ็ดสคูล ทุกคนเคยรู้จักกัน แต่ตอนนี้พวกเธอคัมแบ็คครั้งใหม่ โดยแยกผู้หญิงออกมา
โอรังเป็นเด็ก

โอรังเป็นเด็ก  เป็นสิ่งมีชีวิตลึกลับชนิดหนึ่งที่มีรูปร่างคล้ายมนุษย์ผสมเอป เหมือนกับบิ๊กฟุตหรือแซสแควตช์ที่พบในอเมริกาเหนือ หรือเยติในเทือกเขาหิมาลัย
"โอรังเป็นเด็ก" ในภาษาอินโดนีเซียมีความหมายว่า "คนเตี้ย" พบในป่าดิบชื้นใกล้ภูเขาหรือภูเขาไฟบนเกาะสุมาตรา ประเทศอินโดนีเซีย แถบอุทยานแห่งชาติเครินซีเซบลัต ซึ่งเป็นป่าสงวนที่ใหญ่ที่สุดบนเกาะสุมาตรา
ชาวพื้นเมืองของสุมาตรารู้จักโอรังเป็นเด็กมาเป็นเวลาหลายศตวรรษแล้ว อย่างน้อยตั้งแต่ยุคของมาร์โคโปโล จนกระทั่งสมัยที่อินโดนีเซียเป็นอาณานิคมเนเธอร์แลนด์ แต่เป็นที่รับรู้กันอย่างกว้างขวางมากขึ้นเมื่อต้นคริสต์ทศวรรษ 2000 โดยชาวตะวันตกที่เข้าไปสำรวจในพื้นที่ 
มีความเชื่อของชาวพื้นเมืองว่า โอรังเป็นเด็กนั้นเป็นเจ้าแห่งป่า ยิ่งใหญ่กว่าเสือโคร่ง เพราะมีความสัมพันธ์กับป่าในเชิงวัฒนธรรมของชาวสุมาตรา
ผู้ที่เคยพบเห็นโอรังเป็นเด็กต่างบอกว่า มันมีความสูงราว 3–4 ฟุต หรือราว 130 เซนติเมตร ซึ่งนับว่าเตี้ยกว่าสัตว์ประหลาดประเภทเดียวกันที่พบกันในส่วนอื่นของโลกมาก มีขนตามลำตัวสีอ่อน เช่น สีเทา ใบหน้ามีขนสีเทาเงิน และหลังมือมีขนสีขาว แม้จะมีความสูงไม่มาก แต่โอรังเป็นเด็กก็เป็นสัตว์ที่มีพละกำลังมาก มีช่วงบ่าที่กว้าง หน้าอกใหญ่ บึกบึน ขนาดแขนใหญ่เท่ากับขามนุษย์ มีแรงมากถึงขนาดที่จะถอนต้นไม้ออกจากพื้นทั้งต้นได้ และส่งเสียงร้องดังและยาว
พฤติกรรมของโอรังเป็นเด็กคล้ายคลึงกับบิ๊กฟุต คือ ชอบที่จะเข้าไปขโมยผลิตผลทางการเกษตรหรือข้าวของของมนุษย์ที่เข้าไปทำเกษตรกรรมใกล้กับถิ่นที่อยู่ของมัน โอรังเป็นเด็กเป็นสัตว์ที่ขี้ตื่นตกใจ เมื่อเผชิญหน้ากับมนุษย์จะวิ่งหนีเข้าป่าไปอย่างรวดเร็ว โดยจะเอาแขนทั้ง 2 ข้าง ชูไว้เหนือหัว เป็นพฤติกรรมที่เชื่อกันโดยนักสัตว์ประหลาดวิทยาว่า ทำไปเพื่อป้องกันส่วนหัวจากการถูกทำร้ายจากข้างหลังหรือข้างบน หรือเป็นการทำให้ตัวแลดูใหญ่ขึ้น 
ผู้ที่พบโอรังเป็นเด็กพบในเวลากลางวันเท่านั้น ยังไม่มีรายงานพบในเวลากลางคืน โอรังเป็นเด็กเป็นสัตว์ที่กินพืชเป็นอาหารหลัก โดยหากินตามพื้นดินและขุดหาสัตว์เล็ก ๆ เช่น แมลงหรือสัตว์ไม่มีกระดูกสันหลังขนาดเล็กในพื้นดิน กินเป็นอาหารด้วย แต่ไม่พบว่าล่าหรือกินสัตว์ขนาดใหญ่ โอรังเป็นเด็กเป็นสัตว์ที่หากินตามลำพัง เพราะยังไม่เคยมีใครพบโอรังเป็นเด็กอยู่เป็นคู่หรือมากกว่าหนึ่งตัว ซึ่งพฤติกรรมนี้แตกต่างจากบิ๊กฟุตที่พบในอเมริกาเหนือ รวมทั้งยังไม่เคยมีใครเคยพบเห็นรังของที่นอนของโอรังเป็นเด็ก
เมื่อโอรังเป็นเด็กบุกรุกแปลงผัก นอกจากจากขโมยกินแล้ว จะหยิบเอาผักติดมือไปด้วย แม้แต่วิ่งหนีก็จะยังหยิบผักติดตัวไป รวมถึงเชื่อว่าชอบที่จะกินทุเรียน และพืชป่าจำพวกขิงชนิดหนึ่ง อีกทั้งมีผู้เคยพบเห็นโอรังเป็นเด็กนอนกลางพื้นในไร่เหมือนกับการอาบแดดด้วย ชายผู้หนึ่งที่อาศัยอยู่ใกล้กับเขตป่าเครินซีเซบลัตเล่าว่า ในรอบ 10 ปี ที่เขาอาศัยอยู่ที่นี่ เขาเคยพบเห็นโอรังเป็นเด็กถึง 2 ครั้ง ครั้งหนึ่งเขาเล่าว่า มันบุกเข้ามาขโมยกินน้ำตาลถึงในบ้านเขา เขาได้ใช้หอกชี้ไปที่ตัวมัน มันลุกขึ้นและวิ่งหนีไปทันที เขาเล่าว่า โอรังเป็นเด็กมีใบหน้าคล้ายชะนี แต่มีใบหน้าที่แบนกว่าและคล้ายกับมนุษย์มากกว่า
ทนงศักดิ์ อภิรักษ์โยธิน

พลเอก ทนงศักดิ์ อภิรักษ์โยธิน (17 มกราคม พ.ศ. 2496) อดีตแม่ทัพภาคที่ 3, อดีตปลัดกระทรวงกลาโหม, อดีตเป็นผู้ช่วยผู้บัญชาการทหารบก และอดีตราชองครักษ์พิเศษ
ประวัติ.
ชีวิตส่วนตัว.
พล.อ. ทนงศักดิ์ เกิดวันที่ 17 มกราคม พ.ศ. 2496 ณ ตำบลทุ่งผ่าย อำเภอเมืองลำปาง จังหวัดลำปาง เป็นบุตรของ
การศึกษา.
จบการศึกษาจากโรงเรียนบุญวาทย์วิทยาลัย พล.อ. ทนงศักดิ์ เป็นนักเรียนโรงเรียนเตรียมทหาร และโรงเรียนนายร้อยพระจุลจอมเกล้า จบในปี พ.ศ. 2518
ในระหว่างรับราชการ พล.อ. ทนงศักดิ์ ได้จบหลักสูตรขั้นสูงสำหรับนายทหารประจำกรม หรือ Regimental Officer Advanced Course ณ ศูนย์การทหารราบซิงเกิลตัน รัฐนิวเซาท์เวลส์ ประเทศออสเตรเลีย
การทำงาน.
พล.อ. ทนงศักดิ์ เป็นอดีตผู้ช่วยผู้บัญชาการทหารบก ได้รับการสนับสนุนจาก พล.อ.อ. สุกำพล สุวรรณทัต รัฐมนตรีว่าการกระทรวงกลาโหม ให้ดำรงตำแหน่งปลัดกระทรวงกลาโหม สืบต่อจาก พล.อ. เสถียร เพิ่มทองอินทร์ ระหว่างวันที่ 5 ตุลาคม พ.ศ. 2553 ถึงวันที่ 21 ธันวาคม พ.ศ. 2553 เขาเป็นกรรมการศูนย์อำนวยการแก้ไขสถานการณ์ฉุกเฉิน
โมโมอิโระโคลเวอร์แซด

โมโมอิโระโคลเวอร์แซด (; โรมาจิ: "Momoiro Kurōbā Zetto") หรือเรียกสั้น ๆ ว่า โมโมคุโระ (; โรมาจิ: "Momokuro") คือกลุ่มศิลปินไอดอลหญิงญี่ปุ่นที่ก่อตั้งเมื่อปี พ.ศ. 2551
สมาชิก.
สมาชิกโมโมอิโระโคลเวอร์แซดมีความโดดเด่นบนเวทีเพราะสีสันของเสื้อผ้าของแต่ล่ะคน คล้ายกับตัวละครจากซูเปอร์เซ็นไต หรือพาวเวอร์เรนเจอร์ ในเพลงและมิวสิกวิดีโอบางเพลง วงได้ล้อเลียนพวกเขาเล็กน้อย
ก่อนที่กลุ่มจะเดบิวต์ สาวคนอื่น ๆ ก็อยู่ในรายชื่อ: สุมิเระ ฟูจิฮิโระ, มานามิ อิกุระ, ยูกินะ คาชิวะ (ต่อมาเป็นสมาชิกของโนกิซากะโฟร์ตีซิกซ์), สึกินะ ทาคาอิ (ต่อมาได้กลายเป็นสมาชิกของเอสเคอีโฟร์ตีเอต), มิยู วากาวะ และรูนะ ยูมิคาวะ
รางวัลและการเสนอชื่อ.
ในปี 2012 อัลบั้มแรกของพวกเขา "Battle and Romance" ได้รับรางวัล CD Shop Awards ในฐานะซีดีที่ดีที่สุดของปีที่แล้ว โดยได้รับการโหวตจากพนักงานขายของร้านขายเพลงจากทั่วประเทศญี่ปุ่น และเป็นครั้งแรกที่ไอดอล (กลุ่ม) ได้รับรางวัลนี้
สุกรี อีแต

สุกรี อีแต เป็นนักฟุตบอลชาวไทย ในตำแหน่งกองหน้า ปัจจุบันลงเล่นให้กับสงขลา ในไทยลีก 3 เขาเป็นนักเตะที่มีความเร็ว และความคล่องตัวสูง จนได้รับฉายาว่า "จรวดทางเรียบ"
เนบิวลาดัมบ์เบลล์

เนบิวลาดัมบ์เบลล์ (ที่รู้จักกันดี คือ เนบิวลาแกนแอปเปิล ,เมซีเย 27 ,เอ็ม27 หรือ เอ็นจีซี 6853) เป็นเนบิวลาดาวเคราะห์ ในกลุ่มดาวหมาจิ้งจอก ตั้งอยู่ประมาณ 1,360 ปีแสง
วัตถุนี้เป็นเนบิวลาดาวเคราะห์แรกที่ค้นพบ โดยชาร์ล เมซีเย ในปี ค.ศ. 1764 ที่ความสว่างของภาพขนาด 7.5 และเส้นผ่าศูนย์กลางของมันประมาณ 8 arcminutes มันสามารถมองเห็นในกล้องส่องทางไกล และเป้าหมายที่นิยมในการสังเกตของดาราศาสตร์สมัครเล่น
ยาหลอก

ยาหลอก  เป็นการรักษาโรคหรืออาการอื่นทางการแพทย์ที่ไม่แท้หรือไม่มีผลทางการแพทย์ โดยตั้งใจให้หลอกผู้รับการรักษา บางครั้ง ผู้ป่วยที่ได้รับการรักษาด้วยยาปลอมจะมีการพัฒนาของอาการทางการแพทย์ที่รับรู้หรือแท้จริง ปรากฏการณ์ดังกล่าวโดยทั่วไปเรียกว่า ปรากฏการณ์ยาหลอก (ดูเพิ่มที่ การศึกษาควบคุมด้วยยาหลอก)
ในการวิจัยทางการแพทย์ มีการให้ยาหลอกเป็นการรักษาควบคุมและขึ้นอยู่กับการหลอกที่ควบคุมได้ ยาหลอกสามัญรวมถึง ยาเม็ดเฉื่อย การผ่าตัดหลอก และกระบวนการอื่นที่ใช้สารสนเทศเท็จ อย่างไรก็ดี ยาหลอกสามารถมีผลทางบวกอย่างน่าประหลาดใจต่อผู้ป่วยที่ทราบว่า การรักษาที่ให้แก่ตนนั้นปราศจากยาออกฤทธิ์ใด ๆ เมื่อเทียบกับกลุ่มควบคุมที่ทราบว่าไม่ได้รับยาหลอก
หมายเหตุ

หมายเหตุ หรือ เชิงอรรถ คือข้อความที่วางอยู่ที่ตำแหน่งล่างสุดของหน้าในหนังสือหรือเอกสาร หรือที่ตำแหน่งจบบท จบเล่ม หรือข้อความทั้งหมด เนื้อหาของหมายเหตุสามารถใส่ความเห็นของผู้แต่งจากข้อความหลัก หรือการอ้างอิงงานเขียนที่สนับสนุนข้อความ หรือทั้งสองอย่าง การระบุหมายเหตุตามปกติกระทำโดยกำกับตัวเลขแบบตัวยกตามหลังส่วนของข้อความที่อ้างถึงหมายเหตุทันที ตัวอย่างเช่น
 ความคิดที่หนึ่ง1 สำหรับหมายเหตุที่หนึ่ง ความคิดที่สอง2 สำหรับหมายเหตุที่สอง เป็นต้น
ในบางโอกาส ตัวเลขนั้นก็คลุมด้วยวงเล็บโค้งหรือวงเล็บเหลี่ยมเช่น [1] สัญลักษณ์สำหรับการเรียงพิมพ์อย่างเช่นดอกจัน (*) หรือกริช (แด็กเกอร์) (†) ก็อาจนำมาใช้สำหรับการบ่งชี้ตำแหน่งหมายเหตุด้วย ซึ่งสัญลักษณ์ต่าง ๆ จะถูกใช้ตามลำดับดังนี้ *, †, ‡, §, ‖, ¶ ตามแบบประเพณี เอกสารหลายชนิดอย่างเช่นตารางเดินรถ ใช้สัญลักษณ์แตกต่างกันมากมาย รวมทั้งตัวเลขและตัวอักษรด้วย เพื่อสื่อให้ผู้อ่านทราบถึงหมายเหตุเฉพาะต่าง ๆ โดย
โซลอง!

โซลอง!  เป็นซิงเกิลลำดับที่ 30 ของเอเคบีโฟร์ตีเอต ออกจำหน่ายวันที่ 20 กุมภาพันธ์ พ.ศ. 2556
ข้อมูลเพลง.
ซิงเกิล So long ! นี้เป็นซิงเกิลลำดับที่ 6 ที่อยู่ในชุดของเพลงซากุระ ซึ่งเริ่มในเดือนกุมภาพันธ์ พ.ศ. 2549 จากอินดี้เดบิวต์ซิงเกิล "Sakura no Hanabiratachi", เดือนกุมภาพันธ์ พ.ศ. 2551 จากซิงเกิล "Sakura no Hanabiratachi 2008", เดือนมีนาคม พ.ศ. 2552 จากซิงเกิล "10nen Sakura", เดือนกุมภาพันธ์ พ.ศ. 2553 จากซิงเกิล "Sakura no Shiori", เดือนกุมภาพันธ์ พ.ศ. 2554 จากซิงเกิล "Sakura no Ki ni Narou" และในเดือนกุมภาพันธ์ พ.ศ. 2555 จากซิงเกิล "GIVE ME FIVE!"
ซิงเกิลนี้วางจำหน่ายทั้งสิ้น 4 อิดิทชั่น ได้แก่ Type-A, Type-K, Type-B และ Theater Edition
นอกจากนี้ ซิงเกิลนี้ยังเป็นชื่อของละครพิเศษ 3 ตอน "So long !" ซึ่งออกอากาศผ่านทางช่อง NTV และมีเพลงนี้เป็นเพลงประกอบอีกด้วย
เพลงนี้ได้มีการแสดงครั้งแรกผ่านทางรายการทางช่อง TBS "Kayou Kyoku" เมื่อวันที่ 22 มกราคม พ.ศ. 2556 และเป็นครั้งแรกของ วาตานาเบะ มายุ ที่ได้รับตำแหน่งเซ็นเตอร์อีกด้วย
Music Video เพลงนี้จะมีความยาวทั้งสิ้น 64 นาที และได้รับการกำกับภาพยนตร์โดย โอบายาชิ โนบุฮิโกะ
สมาชิก.
หมายเหตุ: สมาชิกที่ขึ้น "ตัวหนา" คือตำแหน่งเซ็นเตอร์ของเพลงนั้นๆ
ฉบับเจเคทีโฟร์ตีเอต.
โซลอง!  เป็นซิงเกิลลำดับที่ 16 ของ JKT48 ออกจำหน่ายวันที่ 8 มีนาคม พ.ศ. 2560
ฉบับเอเคบีโฟร์ตีเอต ทีมเอสเอช.
โซลอง!  เป็นซิงเกิลลำดับที่ 2 อย่างเป็นทางการของ AKB48 Team SH ออกจำหน่ายวันที่ 10 มิถุนายน พ.ศ. 2562
แจ็คผู้สยบยักษ์

แจ็คผู้สยบยักษ์  เป็นภาพยนตร์ผจญภัย/แฟนตาซีที่เตรียมจัดฉาย ซึ่งอิงจากเทพนิยายเรื่อง "แจ็คผู้ฆ่ายักษ์" และ "แจ็คกับต้นถั่ว" กำกับภาพยนตร์โดยไบรอัน ซิงเกอร์ และนำแสดงโดยนิโคลัส เฮาลต์, เอลินอร์ ทอมลินสัน, สแตนลีย์ ทุชชี, เอียน แม็คเชน, บิล ไนอี และอีวาน แมคเกรเกอร์ เขียนบทภาพยนตร์โดยดาร์เรน เลมเก, คริสโตเฟอร์ แม็คควอรี่ และแดน สตัดนีย์ ภาพยนตร์ได้ถ่ายทอดเรื่องราวของแจ็ค ซึ่งเป็นคนรับจ้างทำไร่นาที่ต้องช่วยเจ้าหญิงให้รอดพ้นจากเหล่ายักษ์ หลังจากที่ได้ก้าวไปสู่โลกของพวกมันอย่างไม่ได้ตั้งใจ
การพัฒนาภาพยนตร์ "แจ็คผู้สยบยักษ์" เริ่มขึ้นในเดือนมกราคม ค.ศ. 2009 ได้มีการว่าจ้างดี. เจ. คารูโซ สำหรับการกำกับภาพยนตร์ โดยในเดือนสิงหาคม คารูโซก็ถูกแทนที่โดยซิงเกอร์ ผู้ซึ่งจ้างให้แม็คควอรี่เขียนสคริปต์ขึ้นใหม่ในเดือนเมษายน ค.ศ. 2010 การคัดบทตัวละครหลักอยู่ในช่วงเดือนกุมภาพันธ์และมีนาคม ค.ศ. 2011 และการถ่ายทำหลักเริ่มขึ้นในเดือนเมษายน ค.ศ. 2011 ในประเทศอังกฤษโดยใช้สถานที่อย่างซัมเมอร์เซต, กลอสเตอร์เชอร์ และนอร์ฟอล์ก การเปิดตัวของภาพยนตร์ชุดนี้ได้ย้ายกลับมาอยู่หลังการสร้างเพื่อให้มีเวลามากขึ้นสำหรับเทคนิคพิเศษและการตลาด
"แจ็คผู้สยบยักษ์" มีกำหนดเปิดตัว ณ วันที่ 1 มีนาคม ค.ศ. 2013 ในรูปแบบ 2 มิติ และ 3 มิติ
เนื้อเรื่องย่อ.
เมื่อแจ็คซึ่งเป็นคนรับจ้างทำไร่นา ได้เดินทางเข้าสู่โลกของเหล่ายักษ์โดยบังเอิญ แล้วสงครามแห่งตำนานก็ได้เริ่มขึ้น แจ็คถูกบังคับให้ต่อสู้ไม่เพียงเพื่อช่วยเหลือชีวิตของตนเอง หากแต่รวมถึงผู้คนที่อยู่ในราชอาณาจักรกับเจ้าหญิง
การสร้าง.
การพัฒนา.
ในเดือนมกราคม ค.ศ. 2009 นิวไลน์ซินีมาได้จ้างให้ดี. เจ. คารูโซ ทำการกำกับภาพยนตร์ "แจ็คผู้สยบยักษ์" ซึ่งมีการเล่าตำนาน "แจ็คกับต้นถั่ว" ในแบบฉบับผู้ใหญ่ และเขียนสคริปต์โดยดาร์เรน เลมเก และเขียนใหม่ในภายหลังโดยมาร์ค บอมบ์แบ็ค ในเดือนสิงหาคม ค.ศ. 2009 ได้มีการรายงานว่าไบรอัน ซิงเกอร์ อาจได้รับการแทนที่โดยคารูโซอย่างเป็นทางการในเดือนกันยายน ค.ศ. 2009 
การถ่ายทำ.
การถ่ายทำหลักเริ่มขึ้นในเดือนเมษายน ค.ศ. 2011 ในชนบทของอังกฤษ ในเดือนพฤษภาคม ค.ศ. 2011 การถ่ายทำได้ย้ายไปยังซัมเมอร์เซต ประเทศอังกฤษ เป็นระยะเวลาสองสัปดาห์สำหรับกำหนดการถ่ายทำที่เวลล์ส, เชดดาร์ และสถานที่ลับในมณฑล รวมถึงการถ่ายทำที่มหาวิหารเวลล์ส
อัตราส่วนความสามารถในการจ่ายดอกเบี้ย

อัตราส่วนความสามารถในการจ่ายดอกเบี้ย = กำไรจากการดำเนินงาน / ดอกเบี้ยจ่าย
เป็นอัตราส่วนที่แสดงการเปรียบเทียบว่า กิจการมีกำไรจากการดำเนินงานเป็นกี่เท่าของดอกเบี้ยจ่าย ถ้าอัตราส่วนความสามารถจ่ายดอกเบี้ยสูง 
แสดงว่ากิจการมีกำไรจากการดำเนินงานในปีนั้นเมื่อเปรียบเทียบกับดอกเบี้ยจ่ายแล้วมาก กิจการย่อมมีความสามารถในการจ่ายชำระดอกเบี้ยดีด้วย
รัฐบาลปฏิวัติแห่งสาธารณรัฐอินโดนีเซีย

รัฐบาลปฏิวัติแห่งสาธารณรัฐอินโดนีเซีย (Revolutionary Government of Republic of Indonesia;ภาษาอินโดนีเซีย: "Pemerintah Revolusioner Republik Indonesia"/PRRI)) เป็นรัฐบาลของฝ่ายกบฏในอินโดนีเซีย เริ่มต้นขึ้นเมื่อ 15 กุมภาพันธ์ พ.ศ. 2501 เมื่อมีการรวมกลุ่มของนายทหารและนักการเมืองที่เมืองซูไงดาเระห์ที่จังหวัดสุมาตราตะวันตก และประกาศการจัดตั้งรัฐบาลปฏิวัติผ่านวิทยุบูรัตติงกี กลุ่มนี้เป็นกลุ่มที่ต้องการเปลี่ยนแปลงโครงสร้างรัฐบาลในจาการ์ตา ซึ่งเกิดจากความขัดแย้งระหว่างส่วนกลางกับท้องถิ่น โดยเฉพาะเกาะสุมาตราและเกาะซูลาเวซี รวมทั้งความไม่พอใจของผู้บัญชาการทหารในภูมิภาคต่อการรวมศูนย์อำนาจของทหารแห่งชาติ เหตุการณ์กบฏที่เกิดขึ้น ได้แก่
ในเดือนธันวาคม พ.ศ. 2499 เกิดการจลาจลโดยทหารในสุมาตราตะวันตกและยึดอำนาจจากรัฐบาล และเกิดเหตุการณ์ทำนองนี้ในซูลาเวซีและกาลีมันตันด้วย กลุ่มเปอร์เมสตาซึ่งเป็นขบวนการทหารในซูลาเวซีและเปิดเผยตัวเองในเดือนมีนาคม พ.ศ. 2500 ได้เข้าเป็นพันธมิตรกับกลุ่มกบฏที่สุมาตราเมื่อ 17 พฤศจิกายน พ.ศ. 2501 กลุ่มกบฏเหล่านี้ประกาศต่อต้านซูการ์โนที่มีท่าทีเอียงข้างไปทางฝ่ายคอมมิวนิสต์มากขึ้น ซูการ์โนประกาศกฎอัยการศึกในเดือนมีนาคม พ.ศ. 2500 และเริ่มคุกคามกลุ่มมัสยูมีและยึดธุรกิจของชาวดัตช์ในเดือนพฤศจิกายน พ.ศ. 2500 เพื่อตอบโต้การที่สหประชาชาติไม่ยอมรับสิทธิของอินโดนีเซียเหนืออิเรียนจายา 
หลังการประกาศจัดตั้งรัฐบาลของฝ่ายกบฏ ทางส่วนกลางได้ตอบโต้ฝ่ายกบฏอย่างจริงจังในเดือนมีนาคม พ.ศ. 2501 ฝ่ายกบฏเริ่มพ่ายแพ้ในเดือนมิถุนายนปีเดียวกันนั้น แต่ได้ประกาศยอมแพ้อย่างเป็นทางการใน พ.ศ. 2504 สหรัฐอเมริกา ที่สนับสนุนการก่อกบฏครั้งนี้เริ่มถอนความช่วยเหลืออกไปหลังจากที่เครื่องบินถูกยิงตกที่ชายฝั่งของเกาะอัมบนและนักบินถูกจับได้ การปราบปรามกบฏนี้กลายเป็นจุดเปลี่ยนทางการเมืองในอินโดนีเซีย ทำให้ซูการ์โนและทหารส่วนกลางรวบอำนาจได้สำเร็จ และได้จัดการปกครองที่เรียกว่าประชาธิปไตยแบบชี้นำขึ้นตั้งแต่ พ.ศ. 2502
มัวนิโอ

มัวนิโอ (อดีตมีชื่อว่า "Muonionniska") เป็นเทศบาลในประเทศฟินแลนด์ เมืองตั้งอยู่ทางภาคเหนือของประเทศ เหนือเส้นอาร์กติกเซอร์เคิล เทศบาลมีประชากร 2,369 คน (31 ธันวาคม ค.ศ. 2012) เมืองครอบคลุมพื้นที่ 2,038.15 ตร.กม. (786.93 ตร.ไมล์) โดยมีพื้นที่น้ำ 133.91 ตร.กม. (51.70 ตร.ไมล์) มีความหนาแน่นประชากร 1.24 คน/ตร.กม. (3.2 คน/ตร.ไมล์) เมืองมัวนิโอเป็นที่รู้จักว่าเป็นเทศบาลที่มีฤดูหนาวยาวนานที่สุดของฟินแลนด์ มีวิทยาลัยการสอนด้านการเล่นสกี
พรรคเชื้อสายดายักแห่งซาราวัก

พรรคเชื้อสายดายักแห่งซาราวัก  เป็นพรรคการเมืองที่มีฐานเสียงเป็นชาวเผ่าดายักเพื่อปกป้องผลประโยชน์ของชนพื้นเมืองในรัฐซาราวัก ก่อตั้งเมื่อ พ.ศ. 2526 โดยแยกตัวออกมาจากพรรคแห่งชาติซาราวักของชาวดายัก ผู้ก่อตั้งคือดาโต๊ะ ลีโอ มอจจี และได้เข้าร่วมในแนวร่วมแห่งชาติเมื่อ พ.ศ. 2527 ต่อมา ใน พ.ศ. 2537 ได้เข้าร่วมในรัฐบาลผสมของรัฐ อย่างไรก็ตาม พรรคนี้ไม่สามารถขยายพื้นที่เลือกตั้งและแนวร่วมได้มากนัก 
พรรคนี้เคยสลายตัวไปแล้ว 2 ครั้ง ครั้งแรกเกิดขึ้นใน พ.ศ. 2546 และครั้งที่ 2 เกิดขึ้นเมื่อ พ.ศ. 2547 ในที่สุดได้นำไปสู่การก่อตั้งพรรคประชาชนซาราวักนำโดยดาโต๊ะ เจมส์ มาซิงและดาโต๊ะซึง ชีหัว
ผีในวัฒนธรรมไทย

ชาวไทยเชื่อว่า ผีสามารถให้คุณหรือให้โทษได้ หากเซ่นสวรวงหรือบูชาไม่ถูกต้อง เช่น ผีขุนน้ำ คือ เทพอารักษ์ประจำต้นน้ำแต่ละสาย ซึ่งสถิตอยู่บนดอยสูง ผีขุนน้ำมักอยู่ตามต้นไม้ใหญ่ ชาวบ้านจะอัญเชิญมาสถิตที่หอผีที่ปลูกอย่างค่อนข้างถาวรใต้ต้นไม้เหล่านี้ ผีขุนน้ำที่อยู่ต้นแม่น้ำใด ก็มักจะได้ชื่อตามแม่น้ำนั้น เช่น ผีปันน้ำ (เทือกเขาผีปันน้ำ ในภาคเหนือ) หรือผีมด และ ผีเมง คือ ผีบรรพบุรุษตามความเชื่อของชาวล้านนา (คำว่า "มด" หมายถึงระวังรักษา) ส่วนผีเมงนี้เข้าใจกันว่ารับมาจากชนเผ่าเม็งหรือมอญโบราณ, ผีเจ้าที่ หรือพระภูมิเจ้าที่ คือผีที่รักษาประจำอยู่ที่ใดที่หนึ่ง เป็นผู้ดูแลรักษาเขตนั้น ๆ ดังนั้น คนโบราณเมื่อเดินทางและหยุดพักที่ใด มักจะบอกขออนุญาตเจ้าที่ทุกครั้ง
นอกเหนือไปจากผีดังกล่าวแล้ว ในแต่ละท้องถิ่นยังมีผีอีกหลายประเภท เช่น ผีกละ หรือ ผีจะกละ เป็นผีที่มักเข้าสิงผู้คนเพื่อเรียกร้องจะกินอาหาร เมื่อเข้าสิงใคร ก็จะแสดงกิริยาผิดปกติไป เมื่อคนสังเกตเห็นก็มักร้องขอกินอาหารและจะกินอย่างตะกละตะกลาม จึงเรียกผีกละตามลักษณะการกิน แต่มักเขียนเป็นผีกะ หรือผีกละยักษ์ เป็นผีที่อยู่รักษาสถานที่ต่างๆ เช่น วัดร้าง, ถ้ำ หรือที่ซึ่งมีสมบัติฝังหรือซ่อนอยู่ ผีกละยักษ์จะคอยพิทักษ์สมบัติเหล่านั้น จนกว่าเจ้าของจะรับทรัพย์สินเหล่านั้นไป ในกรณีผีกละยักษ์ที่อยู่ในวัด เล่ากันว่า มักจะเป็นวิญญาณของพระหรือเจ้าอาวาสที่ผิดวินัย เมื่อตายแล้วไปเกิดไม่ได้ จึงต้องทำหน้าที่พิทักษ์วัดไปจนกว่าจะสิ้นกรรม รูปร่างของผีกละยักษ์ไม่แน่นอน บ้างก็ว่าเป็นหมูตัวใหญ่ที่มีร่างกายเป็นทองแดง บ้างก็ว่าเป็นสุนัขใหญ่สีดำสนิททั้งตัว เป็นต้น
ผี มีความผูกพันกับวิถีชีวิตของชาวไทยมาแต่โบราณ ตั้งแต่เกิดจนกระทั่งตาย จนเกิดเป็นข้อห้าม หรือคะลำ ในภาษาอีสานต่าง ๆ ที่เหมือนกันหรือแตกต่างกันในแต่ละภูมิภาคไป เช่น ห้ามกินเลือด, ห้ามเลี้ยงนกฮูก, นกเค้าแมว, นกแสก, และค้างคาว, ห้ามเคาะจานข้าว, ห้ามกวาดบ้านตอนกลางคืน หรือห้ามเผาศพในวันศุกร์ เป็นต้น 
ผีไทยในสื่อวัฒนธรรมร่วมสมัย.
ในวัฒนธรรมร่วมสมัยต่าง ๆ มีผีไทยได้ปรากฏตามสื่อเป็นจำนวนมาก แม่นากพระโขนง ซึ่งเป็นเรื่องเล่าของผีตายทั้งกลมที่เชื่อกันว่าเป็นเรื่องจริงที่เกิดขึ้นในต้นยุครัตนโกสินทร์ นับว่าเป็นผีไทยที่เป็นที่รู้จักกันอย่างกว้างขวาง มีศาลบูชา อยู่ที่วัดมหาบุศย์ เขตสวนหลวง ในปัจจุบัน แม่นากพระโขนง ได้ถูกสร้างเป็นละครโทรทัศน์, ละครเวที ภาพยนตร์ แม้กระทั่งการ์ตูน หรืออะนิเมะชั่นต่าง ๆ มากมาย ตั้งแต่ยุคภาพยนตร์เงียบ ในปี พ.ศ. 2479 ทั้งให้ความรู้สึกน่ากลัว หรือแม้กระทั่งขบขันหรือล้อเลียน หรือ กระสือ ผีผู้หญิงที่ถอดหัวเหลือแต่ไส้กับอวัยวะต่าง ๆ เรืองแสงได้ ล่องลอยหาของสดของคาว และมูตรคูถต่าง ๆ ในเวลากลางคืน กินเป็นอาหาร ก็เป็นผีอีกประเภทหนึ่งเช่นกันที่มักถูกถ่ายออดออกมาในสื่อประเภทนี้ ร่วมกับผีปอบ ที่ "บ้านผีปอบ" กลายเป็นภาพยนตร์ไทยที่มีจำนวนภาคต่อมากที่สุด (จนถึงปัจจุบัน พ.ศ. 2556-14 ภาค)
การสละตำแหน่งพระสันตะปาปา

การสละตำแหน่งพระสันตะปาปา  เป็นการที่พระสันตะปาปาแห่งคริสตจักรโรมันคาทอลิกทรงลาออกจากตำแหน่งด้วยความสมัครพระทัย เนื่องจากตามปรกติแล้วพระสันตะปาปาทรงอยู่ในตำแหน่งจนกว่าจะสิ้นพระชนม์ จึงไม่บ่อยนักที่พระสันตะปาปาจะทรงสละตำแหน่ง ในประวัติศาสตร์มีพระสันตะปาปาเพียงห้าพระองค์เท่านั้นที่ทรงสละตำแหน่ง ทั้งห้าครั้งเกิดขึ้นในช่วงคริสต์ศตวรรษที่ 11 และ 15 แต่มีข้อโต้แย้งว่า สี่ครั้งแรกเกิดขึ้นระหว่างคริสต์ศตวรรษที่ 3 ถึง 11 สมเด็จพระสันตะปาปาเบเนดิกต์ที่ 16 พระสันตะปาปาพระองค์ปัจจุบัน ได้ทรงประกาศว่า จะทรงสละตำแหน่งโดยให้มีผลตั้งแต่วันที่ 28 กุมภาพันธ์ ค.ศ. 2013 ทั้งนี้ พระสันตะปาปาที่ทรงสละตำแหน่งเป็นพระองค์ก่อนหน้า คือ สมเด็จพระสันตะปาปาเกรกอรีที่ 12 เมื่อ ค.ศ. 1415
คำว่า "สละบัลลังก์" (abdication) นั้น แม้นิยมใช้กันในทางสนทนา แต่ไม่ใช่ในเอกสารราชการของพระศาสนจักร
วิธีสละตำแหน่ง.
ประมวลกฎหมายพระศาสนจักรฝ่ายโรมันคาทอลิกบัญญัติถึงการสละตำแหน่งพระสันตะปาปาไว้ในข้อ 332 วรรค 2 ว่า
"หากเกิดกรณีที่พระสันตะปาปาสละตำแหน่งของท่าน เพื่อให้การสละตำแหน่งมีผล ต้องให้การสละตำแหน่งนั้นเป็นไปอย่างอิสระ และต้องแสดงเจตจำนงนี้อย่างถูกต้อง โดยไม่จำเป็นให้ผู้ใดยอมรับการสละตำแหน่งดังกล่าว"
"If it should happen that the Roman Pontiff resigns his office (munus), it is required for validity that he make the resignation freely and that it be duly manifested, but not that it be accepted by anyone"
เลือดเย็น

เลือดเย็น หมายถึง 
 ชุดคุณลักษณะซับซ้อนซึ่งกำหนดการปรับอุณหภูมิกายของสัตว์เหล่านี้ ได้แก่
* ectothermy การควบคุมอุณหภูมิร่างกายผ่านวิธีการผ่านนอก เช่น การผึ่งแดด
* poikilothermy ความสามารถของสิ่งมีชีวิตในการทำหน้าที่ในพิสัยอุณหภูมิภายในกว้าง
* bradymetabolism ความสามารถเปลี่ยนแปลงอัตราเมแทบอลิซึมได้อย่างมากเพื่อสนองต่อความต้องการ เช่น สัตว์ที่จำศีล
ดูเพิ่ม.
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
None but the lonely heart

None but the lonely heart โอปุสที่ 6 เพลงที่ 6 ("Net, tol'ko tot, kto znal") เป็นผลงานประพันธ์ดนตรีเพื่อขับร้องและบรรเลงด้วยเปียโน ผลงานของปีเตอร์ ไชคอฟสกีในปี ค.ศ. 1869 เป็นผลงานชิ้นที่ 6 ในชุดเพลงรักหกเพลง (โอปุสที่ 6) ของไชคอฟสกี โดยใช้คำร้องจากบทกวีภาษารัสเซียของเลฟ อะเล็กซานโดรวิช เม ซึ่งแปลมาจากนวนิยายภาษาเยอรมันในปี ค.ศ. 1795 "Wilhelm Meisters Lehrjahre" ของเกอเทอ
ไชคอฟสกีจัดแสดงรอบปฐมทัศน์ดนตรีเพลงนี้เมื่อปี ค.ศ. 1870 ที่มอสโก และในปี ค.ศ. 1871 ที่เซนต์ปีเตอร์สเบิร์ก
นิวต์หางใบพาย

นิวต์หางใบพาย หรือ ซาลาแมนเดอร์หางใบพาย  เป็นซาลาแมนเดอร์ในกลุ่มของนิวต์ หรือซาลาแมนเดอร์ขนาดเล็ก ในสกุล "Triturus" (มาจาก ไทรทัน บุตรชายของโพไซดอน เทพเจ้าแห่งมหาสมุทรตามเทพปกรณัมกรีก และภาษากรีกคำว่า "ura" หมายถึง "หาง")
ลักษณะเด่นของนิวต์หางใบพาย คือ มีส่วนหางที่แผ่แบนเหมือนใบพายหรือครีบปลา มีช่วงชีวิตยาวนานอยู่ในน้ำมากกว่านิวต์สกุลอื่น ๆ โดยที่ขณะเป็นตัวอ่อนหรือตัวเต็มวัย ลักษณะหางที่เป็นใบพายก็ยังคงลักษณะเดิมไม่เปลี่ยนแปลง 
มีขนาดลำตัวประมาณ 9-12 เซนติเมตร ในชนิดที่มีขนาดใหญ่อาจยาวได้ถึง 16 เซนติเมตร ในบางชนิดมีแผ่นหนังที่ดูคล้ายหงอนหรือครีบหลังที่สันหลังของลำตัวไปถึงส่วนหางด้วยซึ่งดูเป็นจุดเด่น ลำตัวมักมีสีน้ำตาลหรือสีเทาเข้ม มีลายประหรือจุดสีสันต่าง ๆ แตกต่างออกไปตามและชนิด และยิ่งจะมีความเด่นชัดขึ้นโดยเฉพาะในช่วงฤดูผสมพันธุ์ 
มีการขยายพันธุ์และวางไข่เหมือนกับนิวต์สกุลอื่น วางไข่ครั้งละ 100-200 ฟอง หรือในชนิดที่มีจำนวนมากอาจได้ถึง 300-400 ฟอง พบกระจายพันธุ์ในป่า หรือลำห้วย หรือทะเลสาบในแถบเทือกเขาในระดับความสูงต่าง ๆ กันในทวีปยุโรป จนถึงบางส่วนของรัสเซีย และภูมิภาคตะวันออกกลาง
ในการเลือกคู่ผสมพันธุ์ นิวต์ตัวผู้จะมารวมตัวกันเป็นกลุ่มในบริเวณแหล่งน้ำที่อาศัยแล้วกำหนดพื้นที่ของตนเองขึ้นมาและป้องกันพื้นที่ไว้จากตัวผู้ตัวอื่นด้วยการแสดงท่าทางและการต่อสู้ นิวต์ตัวเมียที่เคลื่อนย้ายไปตามพื้นที่แต่ละแห่งได้รับการต้อนรับจากตัวผู้ที่เป็นเจ้าของพื้นที่ด้วยการแสดงท่าทาง เช่น แผ่กางครีบหลัง หรือครีบหาง แสดงสีสันที่สดใสตามลำตัว เป็นต้น
การจำแนก.
จำแนกออกได้ 7 ชนิด (บางข้อมูลแบ่งออกเป็น 8)
เดอะ คอมเมเดียน ไทยแลนด์

เดอะ คอมเมเดียน ไทยแลนด์  เป็นรายการเรียลลิตีโชว์ มีจุดประสงค์เพื่อค้นหา "เอนเตอร์เทนเนอร์" เป็นตัวแทนถ่ายทอดศาสตร์ตลกและศิลปวัฒนธรรมไทย เพื่อรับรางวัลมากมายพร้อมกับโอกาสที่จะได้ก้าวเข้าสู่วงการบันเทิง
คริสตจักรกรุงโรม

คริสตจักรโรมันอันศักดิ์สิทธิ์ (Holy Roman Church) คริสตจักรโรมัน (Roman Church) หรือคริสตจักรกรุงโรม  ในปัจจุบันอาจหมายถึง
ในทางประวัติศาสตร์ อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
อัลไพน์นิวต์

อัลไพน์นิวต์ (ชื่อวิทยาศาสตร์: "Ichthyosaura alpestris") เป็นซาลาแมนเดอร์ขนาดเล็กชนิดหนึ่ง ประเภทนิวต์ จัดอยู่ในกลุ่มนิวต์หางใบพาย (เดิมเคยใช้ชื่อวิทยาศาสตร์ว่า "Triturus alpestris" และ"Mesotriton alpestris" แต่ปัจจุบันได้มีการอนุกรมวิธานกันใหม่ จึงกลายเป็นชื่อพ้องไป และทำให้กลายเป็นเพียงชนิดเดียวเท่านั้นที่อยู่ในสกุล "Ichthyosaura")
อัลไพน์นิวต์ มีลักษณะลำตัวสีน้ำเงินเข้ม เจือด้วยจุดกลมเล็ก ๆ สีดำและขาว โดยเฉพาะในช่วงฤดูผสมพันธุ์สีจะยิ่งเข้มสวยขึ้น แต่โดยปกติแล้วสีตามลำตัวจะเป็นสีน้ำตาล มีความยาวเต็มที่ประมาณ 9-12 เซนติเมตร อาศัยอยู่ในป่าแถบเทือกเขาแอลป์ ในระดับความสูงที่ไม่มากนัก หรือพบได้กระทั่งสวนหลังบ้านที่มีแอ่งน้ำขัง หรือพื้นที่ชุ่มน้ำในพื้นที่ราบ ในเวลากลางวันจะหลบซ่อนอยู่ใต้ดิน ออกหากินในเวลากลางคืน มีถิ่นกระจายพันธุ์ทั้งในทวีปยุโรปตอนใต้และตอนเหนือ
อัลไพน์นิวต์เป็นนิวต์ หรือซาลาแมนเดอร์ชนิดหนึ่ง ที่นิยมเลี้ยงกันเป็นสัตว์เลี้ยง
ฉัตรพันธ์ เดชกิจสุนทร

ฉัตรพันธ์ เดชกิจสุนทร (เกิด 20 เมษายน พ.ศ. 2513) ชื่อเล่น แมน อดีตสมาชิกสภาผู้แทนราษฎรจังหวัดกาญจนบุรี สังกัดพรรคประชาธิปัตย์ อดีตคณะที่ปรึกษารองนายกรัฐมนตรี (จุรินทร์ ลักษณวิศิษฏ์)
ประวัติ.
ฉัตรพันธ์ เกิดเมื่อวันที่ 20 เมษายน พ.ศ. 2513 ที่ตำบลหนองขาว อำเภอท่าม่วง จังหวัดกาญจนบุรี เป็นบุตรนายม่วง นางน้ำจืด กระต่าย เขาได้รับประทานนามสกุลจากสมเด็จพระสังฆราชสกลมหาสังฆปรินายกเป็น "เดชกิจสุนทร"
ฉัตรพันธ์ เข้าเรียนชั้นประถมศึกษาที่โรงเรียนวัดอินทารามโกวิทอินทราทร และโรงเรียนบูรณะศาสตร์ จังหวัดนครปฐม ชั้นมัธยมศึกษาที่โรงเรียนวัดห้วยจระเข้วิทยาคม จังหวัดนครปฐม โรงเรียนหนองขาวโกวิทพิทยาคม จังหวัดกาญจนบุรี ชั้นมัธยมศึกษาตอนปลาย โรงเรียนวิสุทธรังษี จังหวัดกาญจนบุรี จากนั้นเข้าเรียนปริญญาตรี คณะรัฐศาสตร์ มหาวิทยาลัยรามคำแหง และปริญญาโท มหาวิทยาลัยธรรมศาสตร์ สาขารัฐศาสตร์มหาบัณฑิต (การเมืองการปกครอง)
ประวัติการทำงาน-การเมือง.
ฉัตรพันธ์ ได้รับเลือกตั้งเป็นสมาชิกสภาผู้แทนราษฎรจังหวัดกาญจนบุรี พรรคประชาธิปัตย์ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เมื่อวันที่ 3 กรกฎาคม พ.ศ. 2554 โดยได้รับการเลือกตั้งเป็นสมาชิกสภาผู้แทนราษฎร เขต 2 จังหวัดกาญจนบุรี ด้วยคะแนน 45,540 คะแนน ชนะ พล.ต.ศรชัย มนตริวัต สังกัดพรรคเพื่อไทย และสันทัด จีนาภักดิ์ สังกัดพรรคภูมิใจไทย
การเลือกตั้ง พ.ศ. 2562 เขาลงสมัครรับเลือกตั้งในนามพรรคประชาธิปัตย์ แต่ไม่ได้รับเลือกตั้ง
การเลือกตั้ง พ.ศ. 2566 เขาลงสมัครรับเลือกตั้งในนามพรรคประชาธิปัตย์ แต่ไม่ได้รับเลือกตั้ง
สมาชิกสภาผู้แทนราษฎร.
ฉัตรพันธ์ เดชกิจสุนทร ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
ฮิปปาซุส

ฮิปปาซุส ("Híppasos"; 5th century BC) จากเมือง Metapontum ใน มันยากราเซีย เป็นนักปรัชญาในสำนักพีทาโกรัส บางคนเชื่อและยกย่องเขาว่าเป็นผู้ค้นพบจำนวนอตรรกยะ การค้นพบนี้ทำให้พีทาโกรัสตกใจเป็นอย่างมากเนื่องจากพีทาโกรัสเชื่อว่าทุกจำนวนสามารถเขียนได้อยู่ในรูปเศษส่วนหรือก็คือเป็นจำนวนตรรกยะเสมอ ตามตำนานฮิปปาซุสจมน้ำตายเพราะถูกเทพเจ้าลงโทษในการค้นพบของเขา ซึ่งมีผู้สันนิษฐานว่าอันที่จริงแล้ว ฮิปปาซุสถูกฆาตกรรมโดยพีทาโกรัสหรือลูกศิษย์ของพีทาโกรัสจากการที่การค้นพบนี้ไปขัดความเชื่อดังกล่าว แต่ก็มีบางคนเชื่อว่าเขาถูกฆาตกรรมจากการทรยศและอ้างว่าตนเองเป็นผู้ประดิษฐ์ทรงสิบสองหน้าในทรงกลมได้
เกล็ด

เกล็ด หมายถึง แผ่นแข็งที่เติบโตออกจากผิวหนังสัตว์หลายชนิด
อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
สกุลมะเขือ

สกุลมะเขือ ("Solanum") ประกอบด้วยพืชปีเดียวและพืชสองปีมากมายหลายชนิด ปัจจุบัน มีอยู่ประมาณ 1,500-2,000 สปีชีส์ กลุ่มใบและผลมีเนื้อหลายเมล็ดของมันมีพิษ โดยสารหลักที่ออกฤทธิ์ คือ โซลานีน ซึ่งอาจทำให้ชักและเสียชีวิตได้หากรับประทานในปริมาณมาก
ดอกแก้ว

ดอกแก้ว เป็นภาพยนตร์ไทยแนวโรแมนติก ดราม่า ที่สร้างจากบทละครวิทยุของส. อาสนจินดา สร้างโดย พิษณุภาพยนตร์ เข้าฉายครั้งแรกเมื่อวันที่ 2 มีนาคม พ.ศ. 2505 ที่โรงภาพยนตร์เอ็มไพร์ ปากคลองตลาด จากการกำกับของครูเนรมิต (อำนวย กลัสนิมิ) นำแสดงโดย ไชยา สุริยัน แสดงเป็น ราชันย์, เพชรา เชาวราษฎร์ แสดงเป็น ดอกแก้ว และทักษิณ แจ่มผล แสดงเป็น ไม้ ปัจจุบันเหลือกากฟิล์มในสภาพไม่สมบูรณ์ความยาวประมาณ 13 นาที
จากนั้นจึงได้มีการนำนวนิยายเรื่องนี้มาสร้างใหม่อีก 3 ครั้งคือครั้งที่ 2 เมื่อปี 2523 ในรูปแบบภาพยนตร์ สร้างโดย บางกอกการภาพยนตร์ จากการกำกับของ เผด็จ ภักดีวิจิตร นำแสดงโดย วิฑูรย์ กรุณา แสดงเป็น ราชันย์, สุพรรษา เนื่องภิรมย์ แสดงเป็น ดอกแก้ว และสรพงศ์ ชาตรี แสดงเป็น ไม้
ครั้งที่ 3 เมื่อปี 2539 ในรูปแบบละครโทรทัศน์สร้างโดยดาราวิดีโอ ออกอากาศทางช่อง 7 จากการกำกับของมานพ สัมมาบัติ นำแสดงโดย บี๋–สวิช เพชรวิเศษศิริ แสดงเป็น ราชันย์, กบ–สุวนันท์ คงยิ่ง แสดงเป็น ดอกแก้ว และติ๊ก–ฉัตรมงคล บำเพ็ญ แสดงเป็น ไม้
และครั้งที่ 4 เมื่อปี 2554 ในรูปแบบละครโทรทัศน์สร้างโดยพอดีคำ ออกอากาศทางช่อง 7 เช่นเดียวกัน จากการกำกับของสยาม น่วมเศรษฐี นำแสดงโดย วิน–ธาวิน เยาวพลกุล แสดงเป็น ราชันย์, ใหม่–ดาวิกา โฮร์เน่ แสดงเป็น ดอกแก้ว และซัน–พิชยดนย์ พึ่งพันธ์ แสดงเป็น ไม้
นิวต์หงอนใหญ่

นิวต์หงอนใหญ่ หรือ นิวต์หงอนเหนือ (ชื่อวิทยาศาสตร์: "Triturus cristatus") เป็นซาลาแมนเดอร์จำพวกนิวต์ชนิดหนึ่ง จำพวกซาลาแมนเดอร์หางใบพาย
เป็นซาลาแมนเดอร์ที่คงรูปร่างความเป็นวัยอ่อนไว้เมื่อเข้าสู่วัยเจริญพันธุ์แล้วก็ตาม จัดเป็นซาลาแมนเดอร์หรือนิวต์อีกชนิดหนึ่งที่มีสีสันสดใส แลดูสวยงาม โดยปกติมีลำตัวสีเทาเข้ม มีลายกระกระจายสีดำ บางครั้งบนจุดสีเหลืองหรือส้มไปจนสีเงินที่หางด้วย มีจุดเด่น คือ มีแผ่นครีบเหมือนหงอนตั้งแต่ส่วนหัวไปจรดหาง
เมื่อถึงฤดูผสมพันธุ์ ตัวผู้จะมารวมตัวกันเป็นกลุ่มในบริเวณแหล่งน้ำที่อาศัยแล้วกำหนดพื้นที่ของตนเองขึ้นมาและป้องกันพื้นที่ไว้จากตัวผู้ตัวอื่นด้วยการแสดงท่าทางและการต่อสู้ นิวต์ตัวเมียที่เคลื่อนย้ายไปตามพื้นที่แต่ละแห่งได้รับการต้อนรับจากตัวผู้ที่เป็นเจ้าของพื้นที่ด้วยการแสดงท่าทาง เช่น แผ่กางครีบหลัง หรือครีบหาง แสดงสีสันที่สดใสตามลำตัว เป็นต้น ในขณะที่ตัวเมียก็จะมีแถบสีส้มเล็ก ๆ คาดที่โคนหาง วางไข่ในน้ำประมาณครั้งละ 200 ฟอง
พบกระจายพันธุ์ในป่าแถบเทือกเขาแอลป์ ในทวีปยุโรป และบริเวณรอบ ๆ ทะเลดำ ชอบอาศัยในที่ชื้นแฉะและบริเวณที่มีมอสส์ขึ้น
การแฮชแบบม้วน

การแฮชแบบม้วน  เป็นฟังก์ชันแฮชที่ใช้แฮชข้อมูลภายในกรอบที่ค่อย ๆ เลื่อนไปเรื่อย ๆ โดยเมื่อมีการเลื่อนกรอบขึ้น จะสามารถคำนวณค่าแฮชใหม่ได้โดยนำค่าของการแฮชครั้งก่อนมาคำนวณอย่างรวดเร็ว
การแฮชแบบม้วนมีบทบาทสำคัญในขั้นตอนวิธีของราบิน-คาร์ป (ดูเพิ่มด้านล่าง) และขั้นตอนวิธีเช็คซัมชื่อ Adler-32 ซึ่งใช้ในโปรแกรมอาร์ซิงค์
การแฮชแบบม้วนในขั้นตอนวิธีของราบิน-คาร์ป.
ขั้นตอนวิธีของราบิน-คาร์ปใช้ฟังก์ชันการแฮชที่ง่ายมากซึ่งประกอบไปด้วยการบวกและ การคูณเท่านั้น พิจารณาข้อมูลนำเข้าที่มีข้อมูล <math>n</math> ตัวและขณะนี้มีกรอบขนาด <math>k</math> อยู่ในช่วง <math>[p, p+k-1]</math> จะได้ว่า
<math>H (p, p+k-1) = c_p a^{k-1} + c_{p+1} a^{k-2} + c_{p+2} a^{k-3} + ... + c_{p+k-1} a^{0}</math>
เมื่อ <math>a</math> เป็นค่าคงที่ และ <math>c_p, ..., c_{p+k-1}</math> เป็นข้อมูลที่อยู่ในกรอบดังกล่าว
เพื่อที่จะไม่ให้ค่า <math>H</math> ใหญ่มากเกินไป จึงให้การดำเนินการทุกขั้นตอนอยู่ภายใต้มอดุโล <math>m</math> การเลือกค่า <math>a</math> และ <math>m</math> ที่ไม่เหมาะสมอาจทำให้ฟังก์ชันแฮชมีโอกาสเกิดความผิดพลาดเชิงบวกสูง ซึ่งการเลือกที่ดีที่สุดคือค่า <math>a</math> และ <math>m</math> ควรจะเป็นจำนวนเฉพาะสัมพัทธ์กัน ดูรายละเอียดเพิ่มเติมที่ linear congruential generator
สมมุติว่าขณะนี้กรอบอยู่ในช่วง <math>[p, q]</math> จะสามารถดำเนินการดังนี้ได้
โซนี่ เอ็กซ์พีเรีย ที

โซนี่ เอ็กซ์พีเรีย ที  (LT30p) เป็นสมาร์ตโฟน ที่ใช้ระบบปฏิบัติการแอนดรอยด์ ผลิตโดยโซนี่ เปิดตัวเมื่อวันที่ 29 สิงหาคม พ.ศ. 2555 โดยมาพร้อมชิพเซ็ต ควอล์คอมม์ สแนปดรากอน เอส 4 (MSM8260A) ซึ่งโทรศัพท์เครื่องนี้ได้เป็นโทรศัพท์ที่มาพร้อมคุณสมบัติต่างๆจากภาพยนตร์เรื่อง Skyfall
ยาทาเล็บ

ยาทาเล็บ  คือเครื่องสำอางประเภทหนึ่งที่ใช้ตกแต่งเล็บของมนุษย์ ให้มีความสวยงาม
ประวัติ.
นักประวัติศาสตร์ได้พบหลักฐานความเป็นมาของยาทาเล็บว่าใน 3,000 ปีก่อนคริสต์ศักราช ชาวจีนได้ใช้กัมอารบิก, ไข่ขาว, เจลาติน และขี้ผึ้ง เพื่อทำยาทาเล็บ ต่อมาได้พบหลักฐานว่าชาวอียิปต์ใช้เฮนน่ามาทาเล็บ แล้วในช่วงราชวงศ์โจวเล็บจะเป็นการแสดงฐานะทางสังคม เพราะสีนิยมทำเป็นสีทองและสีเงิน และต่อมาพระบรมวงศานุวงศ์จึงได้ใช้ยาทาเล็บตามยศทาเป็นสีดำและสีแดง ยกเว้นผู้หญิงที่ได้รับอนุญาตทาสีอ่อน หากทาเล็บไม่ถูกสีตามยศจะถูกลงโทษ จนมาถึงปัจจุบันยาทาเล็บได้มีการพัฒนาเป็นหลากหลายรูปแบบมากยิ่งขึ้น
ยาทาเล็บในปัจจุบัน.
ยาทาเล็บในปัจจุบันมีการเพิ่มสีสันหลากหลายเฉดสีที่แปลกใหม่ พร้อมกับลูกเล่นในยาทาเล็บเพื่อเพิ่มความสวยงาม เช่น การใส่กากเพชร และมีการพัฒนาคุณสมบัติของยาทาเล็บมายิ่งขึ้น
คาเรน แกรนท์ นักวิเคราะห์อาวุโส จากบริษัทวิจัยตลาด เอ็นพีดี กรุ๊ป ได้เปิดเผยเกี่ยวกับการพัฒนาของยาทาเล็บในปัจจุบันว่า ""สินค้าเกี่ยวกับการตกแต่งเล็บทุกวันนี้มาในทุกรูปแบบและรูปลักษณ์ ทั้งยังกลายเป็นเครื่องประดับที่ขาดไม่ได้สำหรับการแต่งตัว ยาทาเล็บเป็นอุปกรณ์เสริมแฟชั่นที่ช่วยเสริมให้ยอดขายของบรรดาผู้ผลิตเครื่องสำอางกระฉูดขึ้นด้วยเช่นกัน"
ปีเตอร์ ฟิลิปส์ ผู้อำนวยการฝ่ายสร้างสรรค์ผลิตภัณฑ์เครื่องสำอางของชาแนล ให้ความเห็นว่าเกี่ยวกับยาทาเล็บกับผู้บริโภคว่า "ผู้บริโภคพร้อมที่จะทดลองยาทาเล็บสีสันและลวดลายใหม่ๆมากขึ้น สำหรับผู้หญิงที่ไม่กล้าย้อมผมสีแดงเจิดจ้าหรือไม่กล้าสวมกระโปรงรัดรูปทรงดินสอ เธอมักจะกล้าลองทาเล็บสีเขียวนีออนหรือลวดลายแปลกๆ เพราะมันอยู่ห่างไกลใบหน้า""
นอกจากยาทาเล็บจะมีการพัฒนามากยิ่งขึ้น ยอดจำหน่ายของยาทาเล็บในปัจจุบันนั้นยังดีขึ้น โดยจากข้อมูลการสำรวจของเอ็นพีดีพบว่า ยาทาเล็บโดยรวมในการค้าของประเทศสหรัฐอเมริกา ทำยอดจำหน่ายถึง 710 ล้านดอลลาร์สหรัฐฯ เมื่อปี พ.ศ. 2554 มีการเติบโต 67% สำหรับกลุ่มผู้จำหน่ายตามห้างสรรพสินค้า และโตขึ้น 29% สำหรับกลุ่มผู้จำหน่ายในร้านค้าทั่วไป (เป็นอัตราการเติบโตเมื่อเทียบกับปี พ.ศ. 2553)
ผลต่อสุขภาพ.
ยาทาเล็บมีผลต่อสุขภาพ ต่อไปนี้
รศ. พญ.พรทิพย์ ภูวบัณฑิตสิน สาขาตจวิทยา ภาควิชาอายุรศาสตร์ คณะแพทยศาสตร์ จุฬาลงกรณ์มหาวิทยาลัย ได้มาบอกกล่าวเกี่ยวกับโทษของยาทาเล็บเกี่ยวกับการแพ้ของยาทาเล็บ ซึ่งเกิดจากสีที่ผสมในยาทาเล็บจะต้องใช้ชนิดไม่ละลายเข้าในเนื้อเล็บ ในยาทาเล็บส่วนมากมีสารฟอร์มาลินเจืออยู่ เพื่อเพิ่มความแข็งของเล็บ สารเหล่านี้ก่อให้เกิดการระคายเคืองหรือแพ้ได้ สำหรับยาทาเล็บแบบสีมุก จะผสมด้วยผงกวานีน ซึ่งได้จากเกล็ดปลา อาจก่อให้เกิดการแพ้ได้ในบางราย แต่ส่วนใหญ่การแพ้ยาทาเล็บจะไม่มีผื่นบริเวณรอบเล็บ เพราะในขณะทาเล็บผู้ทาต้องระมัดระวังไม่ให้ยาทาเล็บโดนผิวหนัง ดังนั้นรอยผื่นแพ้ยาทาเล็บมีลักษณะรอยแดงเป็นทางยาวพบในบริเวณใบหน้า หนังตา แก้ม รอบ ๆ ปาก ด้านข้างคอ หรือบริเวณหน้าอก เพราะในขณะรอให้ยาทาเล็บแห้งผู้ทาเล็บอาจขยับทำกิจกรรมต่าง ๆ ยาทาเล็บที่ยังไม่แห้งสนิทจึงสัมผัสผิวหนังในบริเวณดังกล่าว ส่วนยาทาเล็บเมื่อแห้งสนิทจะไม่ทำให้เกิดการแพ้
โปลีน ดูว์ครุแอ

โปลีน กรัส มากี ดูว์ครุแอ (เกิด 4 พฤษภาคม พ.ศ. 2537) พระธิดาในเจ้าหญิงสเตฟานีแห่งโมนาโก กับนายดาเนียล ดูว์ครุแอ อดีตราชองครักษ์ส่วนพระองค์
ประวัติ.
โปลีน ดูว์ครุแอ เกิดเมื่อวันที่ 26 พฤศจิกายน พ.ศ. 2535 ณ โรงพยาบาลกลางเจ้าหญิงเกรซ เขตมอนเตการ์โล พระธิดาในเจ้าหญิงสเตฟานีแห่งโมนาโก กับนายดาเนียล ดูว์ครุแอ อดีตราชองครักษ์ส่วนพระองค์ของเจ้าหญิง เจ้าหญิงสเตฟานีทรงมีความสัมพันธ์กับองค์รักษ์ส่วนพระองค์ ทำให้เจ้าชายแรนีเยที่ 3 แห่งโมนาโก พระราชทานให้ทั้งสองเสกสมรสกัน เมื่อวันที่ 1 กรกฎาคม พ.ศ. 2538 โปลีน ดูว์ครุแอมีพี่ชายร่วมบิดา-มารดาคือ หลุยส์ ดูว์ครุแอ (เกิด พ.ศ. 2535) ต่อมาบิดาและพระมารดาของโปลีนได้หย่ากันในปี พ.ศ. 2539
สิทธิในการสืบราชบัลลังก์.
หลังจากการเปลี่ยนแปลงกฎมนเทียรบาลตามพระราชประสงค์ของเจ้าชายแรนีเยที่ 3 องค์อธิปัตย์แห่งโมนาโกในปี ค.ศ. 2002 มีผลปรากฏว่าพระโอรสและพระธิดาโดยถูกต้องตามกฎหมายสามารถขึ้นครองราชย์ได้ ดังนั้นโปลีน ดูว์ครุแอ พระธิดาของเจ้าหญิงสเตฟานี จึงมีสิทธิในการครองราชย์แม้ว่าจะหย่าขาดจากกันภายหลังของบิดาและพระมารดา ปัจจุบันโปลีน ดูว์ครุแออยู่ในลำดับที่ 8 ของลำดับการสืบราชบัลลังก์
การชักจากไข้สูง

การชักจากไข้สูงคืออาการชักที่เกิดร่วมกับภาวะไข้สูง โดยไม่มีสาเหตุร้ายแรงอื่น ส่วนใหญ่พบในเด็กอายุ 6 เดือน ถึง 5 ปี อาการชักส่วนใหญ่เป็นอยู่ไม่เกิน 5 นาที หลังชักมักฟื้นกลับเป็นปกติภายในเวลาไม่เกิน 1 ชั่วโมง แบ่งออกเป็นสองชนิดหลักๆ คือชักจากไข้สูงแบบทั่วไป (simple) และชักจากไข้สูงแบบซับซ้อน (complex) โดยในการชักจากไข้สูงแบบทั่วไปเด็กจะมีสุขภาพโดยทั่วไปปกติ มีอาการชักแบบเกร็ง-กระตุก ไม่เกินวันละ 1 ครั้ง ในขณะที่การชักจากไข้สูงแบบซับซ้อนเด็กอาจมีอาการเฉพาะที่ร่วมด้วย หรือชักนานกว่า 15 นาที หรือชักมากกว่า 1 ครั้งใน 1 วัน โดยเด็กที่ชักจากไข้สูงกว่า 80% จะเป็นการชักจากไข้สูงแบบทั่วไป
สิ่งกระตุ้นให้เกิดอาการชักในผู้ป่วยกลุ่มนี้คือการมีไข้ ซึ่งส่วนใหญ่เป็นไข้ที่เกิดจากการติดเชื้อไวรัส เด็กที่มีคนในครอบครัวเคยมีภาวะนี้จะมีโอกาสมีภาวะนี้มากกว่าเด็กที่ไม่มี กลไกที่เป็นสาเหตุของภาวะนี้ยังไม่เป็นที่ทราบแน่ชัดแต่เชื่อว่าเกี่ยวข้องกับพันธุกรรม สิ่งแวดล้อม การพัฒนาของสมอง และสารสื่อกลางการอักเสบบางอย่าง การวินิจฉัยทำได้โดยการพิจารณาจากประวัติและผลการตรวจร่างกาย ร่วมกับการตรวจให้แน่ใจว่าไม่มีสาเหตุที่มาจากการติดเชื้อในสมอง เมตาบอลิซึม และไม่เคยมีประวัติการชักที่ไม่ได้เป็นพร้อมกับการมีไข้ โดยทั่วไปแล้วไม่จำเป็นต้องตรวจเลือด สแกนสมอง หรือตรวจคลื่นไฟฟ้าสมอง แต่อาจต้องมีการตรวจเพื่อหาตำแหน่งของการติดเชื้อที่เป็นสาเหตุของไข้ การตรวจน้ำไขสันหลังมีความจำเป็นในบางราย แต่ไม่เสมอไป
ทางการแพทย์ไม่แนะนำให้ใช้ยากันชักหรือยาลดไข้เพื่อจุดประสงค์ในการป้องกันภาวะชักจากไข้ ในกรณีที่เด็กมีอาการชักนานกว่า 5 นาทีอาจจำเป็นต้องหยุดอาการชักด้วยยาในกลุ่มเบนโซไดอะซีพีนเช่นลอราซีแพมหรือมิดาโซแลม การพยายามลดไข้ (เช่น การเช็ดตัว) ให้ไข้ลงอย่างรวดเร็วขณะที่กำลังชักอยู่ถือว่าไม่มีความจำเป็น
ภาวะชักจากไข้เป็นภาวะที่พบได้บ่อย โดยพบในเด็กประมาณ 2-10% พบในเด็กชายมากกว่าเด็กหญิง เด็กที่เคยมีภาวะชักจากไข้มาแล้วครั้งหนึ่งจะมีโอกาสเป็นซ้ำในช่วงวัยเด็กประมาณ 35% พยากรณ์โรคส่วนใหญ่ดี โดยเด็กที่เคยมีภาวะชักจากไข้แบบทั่วไปส่วนใหญ่มีผลการศึกษาเทียบเท่ากับเด็กที่ไม่เคยมีภาวะชักจากไข้และไม่เปลี่ยนแปลงอัตราการเสียชีวิต มีข้อมูลที่ไม่ชัดเจนนักบ่งชี้ว่าคนที่เคยมีภาวะชักจากไข้อาจมีโอกาสเป็นโรคลมชักมากกว่าประชากรทั่วไปประมาณ 2%
คาเมนไรเดอร์ ปะทะ ซุปเปอร์เซนไต ปะทะ ตำรวจอวกาศ มหาศึกรวมพลังฮีโร่ Z

คาเมนไรเดอร์ ปะทะ ซุปเปอร์เซนไต ปะทะ ตำรวจอวกาศ มหาศึกรวมพลังฮีโร่ Z (; โรมาจิ: "Kamen Raidā × Sūpā Sentai × Uchū Keiji Supā Hīrō Taisen Zetto") เป็นภาพยนตร์ที่นำ 3 ภาพยนตร์โทคุซัทสึซีรีส์ระหว่าง ซูเปอร์เซ็นไตซีรีส์, มาสค์ไรเดอร์ซีรีส์, และเมทัลฮีโร ซีรีส์ ผลิตโดยโตเอะคัมปานี ฉายในโรงภาพยนตร์ในญี่ปุ่นเมื่อวันที่ 27 เมษายน ค.ศ. 2013
เรื่องย่อ.
วายร้ายแห่งจักรวาลอย่างองค์กรชอคเกอร์ได้กลับมาอีกครั้ง คราวนี้มันกลับมาพร้อมกับพลังอันยิ่งใหญ่และขนานนามตัวเองว่า "สเปซชอคเกอร์" ซึ่งนอกจากพลังวิทยาศาสตร์อันล้ำยุคของพวกมันแล้ว สเปซชอคเกอร์ยังได้ครอบครองอำนาจเวทมนตร์สุดมหัศจรรย์เอาไว้อีกด้วย
ในขณะเดียวกันสหพันธ์ตำรวจแห่งจักรวาลได้มีคำสั่งให้ "เกคิ จูมอนจิ" หรือ "เกียบัน Type G" ลงมาบนโลกเพื่อทำภารกิจจับเป็น "โซมะ ฮารูโตะ" หรือคาเมนไรเดอร์วิซเซิร์ดนั่นเอง แต่เมื่อการต่อสู้ของตำรวจอวกาศและไรเดอร์จอมเวทย์จบลง พวกเค้าก็พบว่าสเปซชอคเกอร์นั้นอยู่เบื้องหลังเรื่องราวทั้งหมด
อีกด้านหนึ่งโกบัสเตอร์ก็ได้พบกับหุ่นยนต์ลูกบอลสีเหลืองที่ตกมาจากอวกาศอย่าง "ไซโครอน" ดูเหมือนว่าไซโครอนจะเป็นผู้กุมความลับของพวกสเปซชอคเกอร์เอาไว้ และในตอนนั้นเองพวกสเปซชอคเกอร์ก็ควบคุมพลังเวทมนตร์เอาไว้ไม่อยู่ ผลจากความบ้าคลั่งนั้นเองทำให้โลกกำลังจะถึงจุดจบในไม่ช้า
ขบวนการจารชน โกบัสเตอร์ส VS ขบวนการโจรสลัด โกไคเจอร์ THE MOVIE

ขบวนการจารชน โกบัสเตอร์ส VS ขบวนการโจรสลัด โกไคเจอร์ THE MOVIE (; โรมาจิ: "Tokumei Sentai Gōbasutāzu Tai Kaizoku Sentai Gōkaijā Za Mūbī") เป็นภาพยนตร์ซีรีส์ซูเปอร์เซ็นไตผลิตโดยบริษัทโตเอะ โดยได้นำซีรีส์ ขบวนการจารชน โกบัสเตอร์ส และ ขบวนการโจรสลัด โกไคเจอร์มาทำเป็นภาพยนตร์ ออกฉายในประเทศญี่ปุ่นเมื่อวันที่ 19 มกราคม ค.ศ. 2013 และเป็นการปรากฏตัวครั้งแรกของซูเปอร์เซ็นไตลำดับที่ 37 คือ ขบวนการผู้กล้าไดโนเสาร์ เคียวริวเจอร์
ผู้บัญชาการคนใหม่ของซันการ์ค เป็นหลานชายของแอคดอส กิล และ ลูกพี่ลูกน้องของวอลซ์ กิล
เรนเจอร์คีย์ปริศนาทั้ง 5 ดอกมี 5 สีประกอบด้วยสีแดง, สีน้ำเงิน, สีเหลือง, สีเขียว และ สีชมพู เป็นสมบัติที่ว่ากันว่าเป็น พลังที่ยิ่งใหญ่ที่สุดในจักรวาล และมีพลังที่สามารถสร้างมิติยุคเวลาต่างๆ ได้
;บัดดี้รอยด์คีย์ (バディロイドキー)
เรนเจอร์คีย์ที่แปรสภาพมาจากเรนเจอร์คีย์มายาที่โกไคเจอร์ครอบครอง เป็นพลังอันยิ่งใหญ่ของโกบัสเตอร์ส มีลักษณะเป็นเรนเจอร์คีย์รูปบัดดี้รอยด์ทั้ง 5 โดยเรดกลายเป็นชิตะ นิคคีย์, บลูกลายเป็นกอลิซากิ บานาน่าคีย์, เยลโล่กลายเป็นอุซาดะ เลตัสคีย์, พิงค์กลายเป็นบีท J สแต็กคีย์ และ กรีนกลายเป็นเอเนตันคีย์
;เลเจนด์โรโบคีย์ (レジェンドロボキー)
เกิดจากการใช้บัดดี้รอยด์คีย์ไขไปยังโกไคดาลิงผ่านทางโกไคโอ ทำให้สามารถเรียกเรนเจอร์คีย์ขนาดยักษ์ที่มีลักษณะเป็นหุ่นยนต์ของซูเปอร์เซ็นไตในอดีต โดย โกบัสเตอร์เอซใช้เรนเจอร์คีย์แปลงร่างเป็นเกคิโทจา, แฟลชคิง และ ริวเซย์โอ, โกไคโอใช้เรนเจอร์คีย์แปลงร่างเป็นไดโบเคน, โกบัสเตอร์ไลโอใช้เรนเจอร์คีย์แปลงร่างเป็นกาโอคิง, บัสเตอร์เฮอร์คิวริสใช้เรนเจอร์คีย์แปลงร่างเป็นมาจิคิง, โกจูจินใช้เรนเจอร์คีย์แปลงร่างเป็นไดจูจิน
ร้องโดย นาโซ โนะ ชินยูนิต STA☆MEN